Kelawar Masak Lemak Merupakan Menu ‘Special’ Di Perkampungan Indonesia Ini

Pengembaraan biasanya memberi kita emosi dan pengalaman yang luas, terutamanya apabila kita mengenali budaya yang berbeza dan menarik serta orang yang sangat ramah.

Tetapi lain pula jika pengalaman atau budaya ini tak di duga ada di beberapa negara. Contohnya adalah masyarakat Sulawesi Utara yang mempunyai kepelbagaian etnik. Di antara mereka terdapat satu citarasa yang sama, iaitu daging kelawar.

Dalam salah satu episod Best Ever Food Review Show, pengacara Sonny Side telah berkesempatan berkunjung ke salah satu perkampungan yang menjadikan acara memakan daging kelawar sebagai budaya masyarakat setempat.

Dalam rancangan tersebut, beliau telah dibawa oleh seorang warga tempatan, Michael untuk berkunjung ke satu rumah bagi menyediakan juadah masak lemak daging kelawar.

Sonny dibawa ke Pasar Tomohon sebelum itu bagi membeli daging kelawar segar di pasar yang terkenal dengan barang dagangan yang terdiri daripada haiwan eksotik.

Disana beliau dipaparkan realiti sebenar bagaimana pasar itu beroperasi dengan kelihatan beberapa kedai yang menjual daging ular, tikus, kucing, anjing dan bermacam-macam lagi daging haiwan eksotik.

“Bayangkan di sini masih ada penduduk yang makan orang utan. Memangnya di daerah ini terlalu sukar mendapatkan makanan, mungkin itu cara mereka dapatkan sumber makanan,” ujar Susan, penduduk Tomohon seperti yang dilaporkan Sinar Harian.

Di rumah salah sebuah rumah masyarakat tempatan, beliau melihat bagaimana penyedian masak lemak daging kelawar dilakukan.

Dari peringkat penyedian sehinggalah finishing, Sonny dibawa melihat bagaimana cara penyedian daging kelawar yang menjadi kegilaan masyarakat tempatan.

VPRO Metropolis sebelum ini pernah melaporkan bahawa daging kelawar adalah daging nombor satu di Indonesia. Permintaan daging kelawar dikatakan terlalu tinggi sehingga spesies ini terancam.

Tetapi apakah kesan memakan daging haiwan eksotik ini? Khasiat dari daging kelawar memang belum dibuktikan secara ilmiah. Tetapi menurut Celebes.co, ia mempunyai risiko yang buruk kepada sistem kesihatan badan.

Menurutnya, kelawar dan tikus adalah binatang yang ‘melahirkan’ pelbagai jenis penyakit yang mampu untuk menular kepada manusia dengan mudah.

Seperti penyakit Ebola yang tular menyerang Afrika Barat antara tahun 2013 dan 2016 – para saintis dalam satu kajian mereka menunjukkan bahawa Ebola Zaire dilahirkan oleh kelawar di sebuah lombong terbengkalai di Liberia.

Walau bagaimanapun, sehingga hari ini masih belum direkodkan penduduk yang memakan daging kelawar menghadapi masalah kesihatan. Penduduk Sulawesi malah percaya bahawa daging kelawar ini mampu untuk mencegah dan mengubati penyakit asma.

Malah, biarpun kajian terbaharu menunjukkan bahawa kelawar adalah antara punca kepada penyebaran wabak coronavirus di China, tetapi CNN Indonesia melaporkan bahawa penjualan daging haiwan eksotik di sana tidak pernah terjejas.

Klik pautan di bawah jika anda mahu mengetahui lebih lanjut mengenai ebola.

Saintis Pernah Beri Amaran Pada China Sejak 2017 Lagi Bahawa Sesuatu Yang Buruk Akan Berlaku


Kelayakan Bantuan Program Subsidi Petrol Sudah Boleh Mulai Disemak

Seperti yang mungkin ramai daripada anda sedia maklum, pihak kerajaan bakal memperkenalkan sebuah mekanisme baru dalam memberi subsidi petrol kepada Rakyat Malaysia yang layak melalui Program Subsidi Petrol (PSP) bermula tahun hadapan.

Melalui program ini, mereka yang layak bakal menerima sebanyak RM30 sebulan untuk pengguna kereta manakala mereka yang menggunakan motosikal bakal menerima RM12 sebulan.

Berdasarkan syarat yang dikeluarkan, kenderaan yang dimiliki seharusnya menepati kriteria yang ditetapkan iaitu kereta 1,600cc dan ke bawah atau kereta melebihi 1,600cc yang berumur 10 tahun dan ke atas. Motosikal 150cc dan ke bawah atau motosikal melebihi 150cc yang berumur tujuh tahun dan ke atas antara yang tersenarai.

Anda boleh klik di sini untuk menyemak status kelayakan bantuan program subsidi petrol ini. Berdasarkan percubaan kami setakat artikel ditulis, laman web ini nampaknya gagal diakses yang dipercayai berikutan kehadiran jumlah pengunjung yang tinggi.

Buat anda yang mahu mengetahui lebih lanjut mengenai Program Subsidi Petrol (PSP), anda klik pautan di bawah untuk maklumat lanjut.

Apa Yang Perlu Anda Tahu Mengenai Program Subsidi Petrol

Tonton Penjelasan Penuh Lelaki Ini Mengenai Pemilihan RON Pada Minyak Petrol Kenderaan


Cara Semak Kelayakan Fasiliti Sokongan Akaun 2 Yang Baru Sahaja Ditawarkan

Kementerian Kewangan pada 21 Mac lalu telah mengumumkan sebuah inisiatif dalam membantu individu membuat pinjaman peribadi daripada institusi perbankan di mana Akaun 2 KWSP dijadikan sebagai cagaran.

Sebanyak dua fasa diperkenalkan di mana Fasa 1 Fasiliti Sokongan Akaun 2 (FSA2) ini dikhususkan buat individu yang berumur 40 tahun sehingga 55 tahun. Fasa 2 FSA2 dijangka bakal dibuka kelak dengan mensasarkan kepada individu yang berumur 40 tahun dan ke bawah.

Selain itu, dua pilihan pinjaman ditawarkan kepada para peminjam iaitu pinjaman konvensional dan juga pinjaman Islamik di mana pinjaman Islamik dinamakan sebagai Ihsan-i. Berikut dikongsikan ilustrasi kelayakan pinjaman melibatkan tiga individu dengan situasi yang berbeza.

1. Berumur 40 tahun sehingga 55 tahun sahaja (Untuk Fasa 1).

2. Permohonan hanya boleh dibuat sebanyak sekali sahaja.

3. Mempunyai simpanan minimum akaun 2 KWSP sebanyak RM3,000.

4. Pengeluaran bersyarat dengan jumlah maksimum sebanyak RM50,000.

5. Memenuhi terma dan syarat yang ditetapkan oleh bank.

1. Membuat semakan awal kelayakan dalam Akaun 2 KWSP melalui portal KWSP atau portal institusi perbankan yang mengambil bahagian.

2. Membuat permohonan pembiayaan peribadi melalui portal institusi perbankan mengikut syarat dan terma yang dipersetujui dengan institusi perbankan.

3. Membuat permohonan awal Pengeluaran Bersyarat Umur 50 Tahun atau 55 Tahun kepada KWSP melalui portal institusi perbankan, berdasarkan amaun pembiayaan peribadi yang telah diluluskan oleh institusi perbankan berkenaan.

Setakat artikel ditulis, terdapat dua bank yang mengambil bahagian iaitu Bank Simpanan Nasional (BSN) dan juga MBSB Bank. Pengumuman dan penawaran kadar faedah bakal ditentukan pihak bank khusus buat para peminjam.

Pengeluaran hanya akan dibuat kepada pihak institusi perbankan apabila ahli telah mencapai umur 50 tahun hingga 55 tahun, tertakluk kepada pilihan umur pengeluaran ahli. Sementara itu, pembiayaan masih lagi perlu dibuat setiap bulan mengikut jumlah pinjaman yang dibuat.

Ketahui lebih lanjut kelayakan fasiliti sokongan Akaun 2 ini dengan layari laman rasmi KWSP dengan klik di sini.


Cara Semak Kelayakan STR 2023 Yang Ditawarkan Mulai Hari Ini

Mulai diumumkan pada 20 Disember lalu, Datuk Seri Anwar Bin Ibrahim selaku Perdana Menteri dalam Sidang Parlimen Dewan Rakyat mengumumkan bantuan wang bersasar yang akan disalurkan kepada golongan yang memerlukan dengan perbelanjaan perkhidmatan berjumlah RM2 bilion.

Dinamakan sebagi Sumbangan Tunai Rahmah (STR), bantuan yang pada sebelum ini diumumkan bakal diberikan pada bulan Mac telah diawalkan yang sekaligus bakal memberi manfaat kepada hampir 9 juta penerima.

Untuk pengetahuan bantuan STR ini disasarkan buat golongan daripada keluarga B40 dalam usaha untuk meringankan beban dalam menjalani kehidupan seharian.

Sebanyak tiga kategori telah diperkenalkan menerusi bantuan kali ini melibatkan kategori isi rumah, warga emas tiada pasangan dan juga penerima bujang. Berikut dikongsikan cara-cara untuk anda menyemak kelayakan bantuan STR 2023.

1. Layari laman Bantuan Tunai atau klik di sini

2. Masukkan nombor kad pengenalan anda dan klik Log Masuk

3. Sertakan kata kunci keselaman dan kata laluan

5. Ketahui lebih lanjut dengan klik pada maklumat pembayaran untuk menyemak

Difahamkan bayaran STR 2023 ini bakal dikreditkan ke akaun bank penerima yang layak. Penerima yang tidak mempunyai akaun bank pula boleh membuat penunaian di mana-mana cawangan Bank Simpanan Nasional (BSN) bermula 17 Januari 2023.


Kelazatan Laksa Malaysia Dikongsi Dalam Komik Baharu X-Men

Nampaknya makanan Malaysia semakin mendapat perhatian dunia pada ketika ini dan terbaru, laksa pula diperkenalkan dalam Marvel Universe.

Seperti yang dilaporkan oleh laman kakuchopurei.com, laksa muncul dalam isu #10 New Mutants oleh Ed Brisson dan Falviano. Dalam komik ini, Magik (Illyana Rasputin melawan Glob (Robert Herman) di Krakoa, sebuah negara mutan baharu.

Magik bertemu Glob untuk bertanyakan info terkini tentang pasukan New Mutants. Kedatangan Magik disambut baik oleh Glob dan beliau menyediakan laksa yang sedap untuk Magik. Flaviano turut melukis Glob membuat penyediaan Laksa sambil bercakap dengan Magik.

Lebih menarik, resipi laksa ini turut dikongsikan oleh Flaviano dalam komik ini dan anda boleh melihatnya di sini. Ini bukanlah pertama kali laksa muncul dalam universe X-Men. Sebelum ini dalam siri #1 Hunt For Wolverine: Mystery In Madripoor, Magneto sendiri adalah antara peminat laksa.

#Malaysia represent!#Laksa in a @Marvel comic. pic.twitter.com/RqPUWEI2Hd

— Emperor Alleef (@ComicsLord) May 29, 2018

LEPAT PISANG in an #XMen comic (Mystery in Madripoor: Hunt For Wolverine). You've eaten it before, @JimZub? pic.twitter.com/LXLbCYjIX2

— Emperor Alleef (@ComicsLord) August 23, 2018

Tidak cukup dengan laksa, lepat pisang juga turut diperkenalkan dalam dunia X-Men sebelum ini. Bedasarkan lokasi Madripoor yang terletak di Asia Tenggara, pelukis dan penulis Jim Zub dan Thony Silas sememangnya membuat research yang teliti dalam mengenalpasti menu tempatan berdasarkan geografi dengan tepat.

Ia sesuatu yang menarik apabila pelukis memasukkan elemen dunia sebenar dalam komik. Jadi apa pula makanan tempatan yang akan keluar di Marvel pula selepas ini? Kami jangka durian.

Pulau Madripoor ini akan diperkenalkan dalam siri Marvel di Disney+ tidak lama lagi. Baca lagi pada pautan di bawah.

Siri Marvel Baharu Akan Perkenalkan Pulau Fiksyen Yang Terletak Di Asia Tenggara

Kari Laksa Kuala Lumpur Tersenarai Dalam 5 Makanan Terbaik Dunia Oleh Lonely Planet

Berhenti Kerja Dan Fokus YouTube, Netizen Harap’ Sugu Pavithra’ Sudah Ada Perancangan


Hotel Virgin Richard Branson Mahu Menguasai Industri Hotel Dengan Kelebihan Ini

Sudah terlalu lama tetamu-tetamu hotel terpaksa bersabar dengan ciri-ciri penginapan yang kurang bijak sehingga mengabaikan keselesaan paling asas di bilik penginapan. Wi-fi dikenakan caj jika mahu digunakan di bilik, minuman di dalam peti sejuk dikenakan caj apabila tetamu membukanya, kawalan suhu berpusat bagi penghawa dingin amat tidak menyelesakan bagi tetamu yang tidak tahan kesejukan. Itulah antara rungutan dan kekurangan yang dirasai tetamu-tetamu hotel. Maka, Virgin Hotel milik Richard Branson mahu mengubahnya dengan memberi pengalaman yang mengembirakan dan selesa kepada para tetamu. Semuanya digambarkan di dalam video ini:

Baca: 31 Gambar Hotel Pertama Richard Branson, Hotel Virgin Chicago

LIKE dan FOLLOW Vocket di Facebook serta Instagram


Kelebihan Yang Ada Pada Kambing Ini Adalah Setanding Dengan Spiderman. Menakjubkan!

Kambing gurun di pergunungan Alps Eropah dikesan membuat aksi seakan-akan Spiderman di empangan yang hampir tegak di tasik Cingino di Itali.

Kambing itu juga bersama anaknya berada pada ketinggian 2,200 meter.

Kambing itu berbuat begitu kerana dipercaya mahu menjilat garam yang terdapat di batu empangan berkenaan.

Wah, kami tidak tahu pun yang kambing gurun ini makan garam? Ada sesiapa yang boleh sahkan untuk kami?


Kelewatan Perkembangan Anak, Ini Perkara Yang Ibubapa Perlu Ambil Tahu Segera

Seorang ibu membaca buku/artikel tentang perkembangan anak. Dia dapati perkembangan anak tidak selari dengan apa yang diperkatakan di dalam bahan bacaan tersebut.

Dia tahu anak sedang alami kelewatan perkembangan kerana telah membaca tentangnya. Bagaimana dengan anda yang tidak tahu mengenainya? Ini bacaan buat anda.

Kelewatan perkembangan (developmental delay) dikatakan berlaku apabila anak tidak mencapai milestone perkembangan pada waktu yang sepatutnya.

Namun begitu, jika anak menunjukkan kelewatan antara 2 ke 3 bulan daripada yang sepatutnya, itu belum lagi dikatakan kelewatan perkembangan.

Apa yang perlu dirisaukan oleh ibu bapa adalah apabila kelewatan berlaku sangat jelas dan ketara pada anak berbanding kanak-kanak seusianya.

Kanak-kanak diperhatikan keupayaan mereka dalam lima kemahiran berikut:

Adalah keupayaan berfikir, belajar dan menyelesaikan masalah. Pada bayi, dapat diperhatikan pada sikap ingin tahu mereka yang tinggi. Kemahiran ini diperlukan untuk anak meneroka dunia di sekelilingnya melalui telinga, mata dan tangan.

Pada kanak-kanak pula, kemahiran ini penting untuk belajar mengira, menamakan warna dan belajar perkataan baru.

Adalah keupayaan untuk berhubung dengan orang lain. Pada bayi, kemahiran ini dapat dilihat apabila mereka mampu senyum pada orang lain dan menghasilkan bunyi untuk berkomunikasi.

Pada kanak-kanak pula, mereka mampu meminta bantuan orang lain apabila perlu, dapat menunjukkan ekspresi dan bergaul baik dengan orang lain.

Merupakan keupayaan untuk menggunakan dan memahami bahasa. Pada bayi, perbuatan cooing dan babbling menunjukkan kemahiran awal bertutur.

Pada kanak-kanak pula, selain bertutur, ia termasuklah memahami apa yang dikatakan dan menggunakan perkataan dengan betul serta difahami oleh orang lain.

Ini merupakan keupayaan menggunakan small muscle (motor halus), lazimnya dalam tangan dan large muscles (motor kasar) pada tubuh.

Bayi menggunakan kemahiran motor halus untuk menggenggam objek. Kanak-kanak pula menggunakannya untuk memegang peralatan, membuat aktiviti dengan objek atau melukis.

Bayi menggunakan motor kasar untuk duduk tegak, meniarap dan mula berjalan. Kanak-kanak yang lebih besar menggunakannya untuk berlari, melompat atau menaiki tangga.

Adalah keupayaan untuk melakukan tugas harian. Pada kanak-kanak, ini termasuk makan dan minum, mengurus diri dan mandi dengan sendiri.

Jika anak mengalami ketidakupayaan untuk menguasai dua atau lebih kemahiran yang disebutkan di atas, anak dikatakan mengalami keadaan Kelewatan Perkembangan Global atau Global Developmental Delay (GDD).

Masalah ini tidak disebabkan oleh apa-apa punca khusus. Namun, faktor seperti berikut mungkin menyumbang kepada berlakunya keadaan tersebut.

1. Faktor genetik seperti sindrom Down
2. Komplikasi semasa mengandung atau melahirkan (kelahiran pramatang atau jangkitan)
3. Hilang deria pendengaran akibat jangkitan telinga yang serius
4. Keracunan plumbum

Segera bawa anak berjumpa doktor atau pakar kanak-kanak untuk didiagnos dan dijalankan ujian untuk pastikan keadaan ini. Jika masalah dapat dikesan awal, anak dapat dibantu perkembangannya dengan lebih efektif.

Bertindak cepat boleh bantu masa depan anak anda.


Kelibat Honda City ‘Gojek’ Di Ibu Kota, Adakah Ia Bakal Ditawarkan Di Malaysia?

Penggunaan e-hailing di Malaysia boleh dikatakan sudah sebati dengan sebahagian rakyat negara ini yang tidak mempunyai kenderaan atau lebih selesa menuju ke sesuatu tempat tanpa membawa kenderaan sendiri.

Sehingga 7 Jun 2022, terdapat kira-kira 33 buah syarikat e-hailing yang telah dilesenkan oleh APD, antaranya ialah Grab, AirAsia Ride, MyCar, InDriver dan lain-lain lagi.

Baru-baru ini sebuah Honda City dengan pelekat Gojek pada bahagian sisi kereta dilihat sedang melakukan penggambaraan di salah satu kawasan tumpuan ibu kota negara.

A post shared by VOCKET Car Club (@vocketcarclub)

Beberapa gambar sempat dirakam pada petang Ahad baru-baru ini, ada sebuah 4×4 berwarna hitam yang telah diubah suai ‘mesra-shooting‘ untuk merakam Honda City ‘Gojek’ sambil diiringi oleh seorang polis trafik untuk menjaga lalu lintas semasa penggambaran itu berlangsung.

Adakah itu petanda awal Gojek bersedia mahu menawarkan perkhidmatan e-hailing miliknya untuk bersaing dengan pemain-pemain industri sedia ada yang sedang berusaha menawarkan servis yang terbaik kepada para pengguna?

Untuk makluman semua, syarikat berstatus ‘Unicorn’ dari Indonesia ini cukup dikenali dengan perkhidmatan seru-pandu bermotosikal. Bagaimanapun kini ia juga ada menawarkan servis seru-pandu kereta, GoCar sama seperti pelopor utama industri e-hailing dalam negara ini, Grab.

Setakat artikel ini ditulis tiada maklumat lanjut mengenai kehadiran Gojek seperti pernah diwar-warkan sejak tahun 2019 lagi.

Bagaimanapun, kita tidak menolak kemungkinan Gojek sekadar memilih bandar raya Kuala Lumpur sebagai lokasi penggambaran untuk ‘content marketing‘ media sosialnya.

Apa-apa pun kita nantikan perkembangan lanjut mengenai kehadiran Honda City ‘Gojek’ di ibu kota tempoh hari dari semasa ke semasa.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sebelum ini YB Syed Saddiq pernah mencadangkan untuk memperkenalkan perkhidmatan Gojek di Malaysia. Baca lebih lanjut melalui pautan di bawah.

YB Syed Saddiq Cadang Mahu Memperkenalkan Perkhidmatan ‘Go-Jek’ Di Malaysia

Lelaki Ini Kongsikan Kesan Startup Tempatan Terhadap Kemasukan Go-Jek Ke Malaysia


5 Start-Up Ini Bakal Bikin Anda Teruja Tatkala Kongsi Seram Sejuk Di Balik Tabir Mereka

Sejak beberapa tahun kebelakangan ini, perkataan startup mula popular dituturkan oleh orang muda yang berjiwa bisnes. Apabila mahu membangunkan sesebuah syarikat sama ada secara individu atau berkumpulan, ia adalah permulaan sebuah startup.

Namun begitu, anda tidak boleh menganggap semua syarikat yang baru ditubuhkan adalah sebuah startup. Ia hanya dipanggil sebagai startup apabila:

1. Saiz syarikat adalah kecil (individu atau berkumpulan).
2. Modal permulaan adalah duit sendiri tanpa pinjaman bank.
3. Menawarkan produk atau perkhidmatan yang tiada di dalam pasaran.
4. Model bisnes akan mengganggu gugat produk atau perkhidmatan sedia ada.
5. Memerlukan pelabur untuk berkembang bagi jangka masa pendek dan panjang.

Kelima-lima ciri itu pernah ditemui pada 13 orang yang sukses di dalam startup masing-masing. Segala pahit jerih dan manis membangunkan startup telah dikongsikan oleh mereka di 3 siri VocketTalk di Kuala Lumpur pada tahun lepas.

Mereka anak muda Malaysia yang membangunkan startup dengan tujuan menyelesaikan masalah masyarakat tanpa menjadikan duit sebagai matlamat utama.

Bagi golongan pemuda seperti ini, mereka percaya duit itu satu bonus setelah menjayakan sesebuah startup. Malah, bonus apabila dapat menggunakannya semula bagi mengembangkan lagi startup sedia ada ke fasa yang seterusnya agar terus survive dalam pasaran yang diterokai.

Pada tahun ini, Vocket sekali lagi membawakan VocketTalk kepada anda. Cuma ia hanya akan berlaku sekali sahaja bagi tahun 2016. Jadi, rugi jika lepaskan peluang keemasan ini.

Apatah lagi, pengalaman itu lebih berharga berbanding anda spend wang pada produk, menurut kajian bidang psikologi. Ini kerana pengalaman akan menjadi sebahagian daripada personaliti diri dan kehidupan anda.

Bertempat di MaGIC Cyberjaya, VocketTalk yang akan berlangsung pada 12 November 2016 ini akan mengetengahkan 5 startup yang sukses di Malaysia dan negara serantau iaitu:

1. Katsana.com
2. Empayar Benang Hijau
3. The Vocket
4. Bateriku.com
5. Belazee.com

Anda boleh mendapat maklumat lanjut berkenaan ini di www.vockettalk.com

Oleh kerana tinggi kadar kegagalan sesebuah startup, penting bagi anda menghadiri VocketTalk ini kerana anda bukan sahaja akan mengetahui bagaimana mereka bermula dengan idea-idea yang gila-gila, anda juga akan mengetahui pengalaman kumpulan pengurusan mereka.

Disebabkan itulah juga VocketTalk kali ke-empat yang dianjurkan oleh Vocket ini mensasarkan anda, dari kalangan entrepreneur start-up menyertainya.

VocketTalk juga sesuai untuk anda yang mahukan inspirasi, menyerap aura positif orang sukses, menjana idea startup dan lain-lain menerusi startups yang sedang meningkat naik ini.

Ini bermakna anda juga berpeluang membina networking bersama para hadirin yang terdiri daripada mereka yang sama pemikiran dan impian dalam menjayakan startup masing-masing.

Mungkin juga timbul peluang kolaborasi. Who’s knows?

Merupakan pengasas bagi Pacific Founders yang menguruskan Bemalas dan Bespoke. Syarikat perkhidmatan yang beroperasi di lima buah negara di Negara ASEAN. Memulakan perkhidmatan melalui SMS, kini Bemalas mula dikenali dan mendapat perhatian di kalangan syarikat kewangan di ASIA.

Artikel: Inspirasi Buat Anak Malaysia, Startup Ini Kuasai 5 Buah Negara Kurang Dari 2 Tahun

KATSANA.com merupakan sebuah syarikat startup IT yang menjalankan perniagaan berasaskan pembangunan perisian, aplikasi dan perkhidmatan pengesan GPS bagi pelbagai jenis kenderaan termasuklah kenderaan awam, korporat dan perkapalan.

Sistem aplikasi pengesan GPS ini, KATSANA adalah satu aplikasi yang digunakan untuk mengesan lokasi kenderaan yang hilang dan juga dapat mengesan paten pemanduan kenderaan dan memberi cadangan laluan alternatif kepada pemandu.

Artikel: Bagaimana Hilang Kereta Dorong Lelaki Ini Bina Bisnes Bernilai Jutaan Ringgit

Merupakan Pengasas dan CEO syarikat yang menyediakan perkhidmatan penghantaran, pemeriksaan dan pemasangan bateri secara terus dan percuma kepada pemilik kenderaan.

Perkhidmatan BATERIKU.COM telah dilancarkan sejak 2 tahun lepas di bawah syarikat Green Initiative Sdn Bhd dan beroperasi di sekitar Lembah Klang.

Perkhidmatan BATERIKU.COM telahpun berkembang ke Johor, Melaka, Negeri Sembilan, Pulau Pinang dan dijangkakan akan beroperasi di seluruh Malaysia pada penghujung tahun 2016.

Artikel: Bagaimana Idea ‘Start-up’ Bateri Kenderaan Usahawan Ini Berjaya Ganggu Servis Sedia Ada

4. NURUL WAHIDA OTHMAN, PENGASAS BERSAMA TheVocket.com

Lulusan Universiti Islam Antarabangsa Malaysia. Bekerja di syarikat IT selama 10 bulan pada 2005, dan kemudian bekerja di syarikat Oil and Gas selama 8 tahun (2006-2014).

Mula terlibat dengan The Vocket secara sambilan (part time) pada tahun 2014, sebelum terlibat secara sepenuh masa pada 2015 sehingga kini.

Artikel: Bagaimana Startup Digital Media Ini Menjadi Trendsetter Dan Mengubah Pemikiran Masyarakat

5. FADZILAH MAMAT, CEO Empayar Benang Hijau

Memulakan perniagaan dengan membuat pembelian secara borong pakaian wanita dari Vietnam, menjual pakaian dari butik dan membuat pemasaran bagi produk tudung dan shawl.

Kini Empayar Benang Hijau sudah mempunyai 16 cawangan butik di seluruh Negara.

Artikel: Bagaimana Bekas Perunding Kewangan Ini Memiliki 16 Butik Seluruh Negara

Pilih 1 dari 5 speakers VocketTalk sebagai satu alasan kuat untuk anda hadirkan diri bersama kami pada November ini.

Jika mahu mengaut ilmu, pengalaman dan menambah jaringan bisnes bersama kelima-lima startups speakers, itu adalah satu bonus buat anda.

Maka, cipta pengalaman bersama Bemalas, Katsana, Benang Hijau, Bateriku dan kami, Vocket dengan klik pautan ini: VocketTalk 2016.


Kelibat Perodua Axia ‘Wagon’ Dirakam Menaiki Genting Highlands

Jika pada bulan lalu Perodua telah melancarkan model Axia 2019, syarikat ini pada bulan ini dilihat mula menguji model yang dikatakan bakal dilancarkan mereka tidak lama lagi daripada segmen-B.

Dikongsikan oleh pembaca laman Paul Tan, model segmen-B daripada Perodua ini dilihat mempunyai rekaan seakan Axia namun dengan rekabentuk yang lebih panjang dan menariknya ia adalah sebuah wagon. Bagi dikongsikan video rakaman Axia wagon yang diuji dalam perjalanan menuju ke Genting.

Dari segi video yang dikongsikan, dapat dilihat model ini sangat mirip dengan rekaan model Toyota Calya atau Daihatsu Sigra. Walau bagaimanapun, sedikit kemasan telah dibuat oleh pihak Perodua pada kali ini.

Berdasarkan perbincangan awal, ramai yang menjangkakan Perodua bakal menawarkan segmen ini bersesuaian dengan pilihan orang ramai masa kini yang lebih cenderung mendapatkan crossover SUV yang hadir dengan saiz yang lebih kurang sama.

Model segmen-B ini dijangka bakal dikuasakan oleh enjin empat slinder 1.3 liter atau 1.5 liter. Setakat ini masih belum banyak informasi yang diterima bagi model yang bakal dilancarkan Perodua ini. Walau bagaimanapun, agak menarik untuk menyaksikan adakah model wagon ini bakal menjadi pilihan Rakyat Malaysia mahupun tidak.

Dikongsikan juga model yang baru sahaja dilancarkan Perodua iaitu Axia 2019. Model mampu milik ini sedia untuk dimiliki dengan harga serendah RM24,090. Klik pautan di bawah untuk mengetahui lebih lanjut.

Perodua Axia 2019 Dilancarkan Dengan Rekaan Seakan ‘SUV’

Tempahan Perodua Axia 2019 Sudah Mula Dibuka Dengan Harga Serendah RM 24,090


Kelibat Peserta ‘The Amazing Race’ Sedang Jalani Penggambaran Di Pulau Pinang Jadi Bualan Ramai

Adakah anda pernah mendengar program realiti TV The Amazing Race? Bagi anda yang tidak tahu, program realiti The Amazing Race ini sebuah program dimana kesemua pasukan perlu bersaing menyelesaikan beberapa cabaran dalam satu tempoh masa ditetapkan untuk menangi hadiah berupa wang tunai apabila tiba ke destinasi terakhir.

Terbaharu, seorang pengguna Twitter @_mlikr telah memuat naik dua buah video dalam ciapannya di Twitter memaparkan dua pasang pelancong yang dilihat berlari-lari dengan beg galas besar dan diikuti oleh jurukamera.

New season of Amazing Race will include Malaysia 🫡🇲🇾 pic.twitter.com/eodIHMYO3J

Menerusi ciapan tersebut, dia mengatakan bahawa rancangan realiti itu akan menampilkan Malaysia dalam salah satu musim akan datang.

Akan tetapi, masih belum diketahui sama ada Pulau Pinang akan tampil pada musim akan datang kerana musim 35 bakal debut pada tahun ini dan dilaporkan telah selesai menjalani penggambaran pada November tahun lepas.

Ciapan tersebut telah meraih perhatian orang ramai dan rata-rata netizen berasa sangat teruja apabila mengetahui perkara terbabit serta tidak sabar mahu melihat episod itu di kaca TV.

nature is healing. one of my favourite reality show will be coming back. https://t.co/eEhgIh01DQ

— abdulalhafizismail (@hafyziskidnosys) June 17, 2023

Playing amazing race with this weather? Omg i hope theyre okay https://t.co/G4o6a0P9SD

Favourite kot Amazing Race kat TV3 ni dulu! Banyak pasal cultures and histories boleh belajar. Kitaorang dulu masa join International English In Camp pun ada Explorace kat Penang. Ada tasks and quizzes kena jawab. https://t.co/SitGPrBS4V

— NrhdyhMhmed🇲🇾 (@CikManisDonut) June 17, 2023

Wehhhh dulu masa kecik selalu berangan nak join Amazing Race?? 😭😭 https://t.co/9iqdbBT7Nr

— Atira Natasya (@atiranatasyaa) June 18, 2023

Bukan itu sahaja, segelintir netizen turut berasa bimbang dengan para peserta kerana bertanding dalam cuaca yang agak panas di Malaysia. Malah, ada juga netizen yang mengatakan mereka pernah pasang impian untuk sertai The Amazing Race ini satu ketika dahulu.


Kelibat Wanita Misteri Disangka ‘Hantu’ Berjaya Dirakam Kamera, Cetus Tanda Tanya Netizen

Sebuah video mencari dan menyelamat mangsa lemas di sebuah sungai di Bali, Indonesia tular setelah kelibat seorang wanita dengan rambut panjang dalam video tersebut.

Bagaimanapun, Basarnas Bali – pasukan mencari dan menyelamat – memberitahu bahawa wanita yang disangkakan hantu itu sebenarnya adalah manusia.

Dia adalah sukaralewan dari Mexico yang terlibat dalam pencarian mangsa Ni Komang Ayu Ardani, di Tukad (Sungai) Petanu, sekitar Goa Gajah, Ubud, Gianyar, Bali.

Video terbabit mula tular apabila akaun media sosial Tribun Bali memuat naik video tersebut pada hari Sabtu, 20 Mac 2021. Pelbagai respons dari netizen juga muncul, terutama dalam klip video pada minit ke-34 yang menunjukkan sosok seorang wanita.

Penampakan misteri dengan rambut panjang itu berjaya dirakam, dan ada yang menganggapnya adalah hantu. Ini kerana wanita itu tidak memakai pakaian seragam seperti pegawai Basarnas.

Menurut Ketua Operasi dan Makluman untuk Basarnas Bali, Anak Agung Alit Supartana, yang mengetuai pencarian bersama pasukan gabungan dari Polis Daerah Bali.

“Bahawa (sosok wanita dalam video) adalah sukarelawan dari Mexico, dia mencari Komang Ayu yang hilang di Sungai Petanu,” kata Anak Agung Alit Supartana melalui telefon kepada media tempatan.

“Bukan hantu, ia adalah orang yang sebenar. Warganegara asing dari Mexico yang membantu dalam usaha mencari dan menyelamat,” katanya.

Kemalangan misteri babitkan penunggang motosikal dan ‘hantu’ cetus tanda tanya netizen. Klik pautan di bawah untuk membaca.

Kemalangan Misteri Membabitkan Penunggang Motosikal Dan ‘Hantu’ Cetus Tanda Tanya Netizen

‘Selalu Dengar Suara Kanak-Kanak..’ – Dokumentari Ini Papar ‘Misteri’ Yang Menghantui Amber Court

Teknologi Tesla Didakwa Mampu ‘Mengesan’ Hantu Semasa Memandu?


Kelihatan Seperti Kain Lusuh, Baju ‘Vintage’ Nike Ini Berjaya Dijual Pada RM37,500

Trend pemakaian pakaian bundle bukanlah perkara yang asing dalam kalangan masyarakat kita. Malah rata-rata anak muda masa kini, lebih memilih untuk membeli pakaian bundle kerana pakaian ini boleh dikatakan sesuatu yang ‘vintage’ dan ‘rare’.

Biarpun ia pakaian terpakai, namun kebanyakan baju yang dijual kebiasaannya masih berkeadaan baik, berjenama dan diimport dari luar negara. Harga jualan pakaian bundle juga selalunya sangat murah bahkan ada kedai yang menawarkan pakej 3 helai untuk RM10.

Namun tidak semua pakaian bundle murah malahan ada yang mencecah puluhan ribu ringgit. Terbaharu, seorang peniaga bundle di Pasir Mas, Kelantan dikenali sebagai Mohd Suhairi Mat Daud, 40, dikatakan berjaya menjual sehelai baju T lusuh Geisha Official keluaran jenama Nike pada tanda harga RM37,500 menerusi jualan lelongan bidaan di Facebook ‘live‘.

Mohd Suhairi atau disapa juga sebagai Mat Yie Tok Ube berkata, baju ‘rare‘ yang berusia hampir 40 tahun tersebut telah dibeli oleh seorang pengumpul pakaian ‘vintage’ dari Kuala Lumpur.

“Syukur Alhamdulillah rezeki itu tak salah alamat, terima kasih kepada Otai Lee (pembida) kerana sanggup membida pada harga yang tertinggi bagi pembelian baju ini dan ini merupakan rekod jualan tertinggi yang pernah saya terima,” jelasnya kepada pemberita Sinar Harian di Kampumg Tok Uban hari ini.

Walaupun bajunya lusuh ibarat sesuai dijadikan sehelai ‘kain buruk’ oleh orang ramai, namun tidak bagi mereka yang peminat pakaian vintage. Bagi mereka, pakaian ini dilihat sebagai sesuatu yang bernilai tinggi biarpun kualitinya tidak secantik pakaian yang baharu.

Mat Yie juga menjelaskan bahawa baju T tersebut merupakan keluaran edisi terhad dan hanya dipasarkan kurang daripada 10 unit di negara ini. Maka tidak hairan, keluaran unitnya yang terhad menyebabkan baju tersebut boleh dijual dengan harga yang mencecah puluhan ribu ringgit.

“Saya sudah sedekad menjalankan perniagaan pakaian bundle vintage ini. Hari ini dapat dilihat bahawa industri ini semakin berkembang dan ramai yang sudah ‘celik’ untuk menghargai ‘nilai’ sentimental pada pakaian vintage.

“Para pelanggan juga tidak seharusnya berasa risau jika berlaku kerosakan atau kecurian barang vintage yang dibeli kerana kesemua barang tersebut akan saya hantar sendiri ke depan pintu rumah mereka,” katanya lagi.

Bagaikan ‘durian runtuh’, siapa sangka baju T yang dikatakan sesuai dijadikan kain buruk mampu membawa habuan lumayan kepada pemiliknya. Jika anda diberikan peluang sekali untuk membida baju T berjenama Nike ini, sangup atau tidak anda meletakkan harga yang lebih tinggi daripada harga jualan ini?

Baca lagi perkongsian daripada kami mengenai kasut jenama Vans yang dihasilkan dengan kemasan fabrik lusuh menerusi pautan di bawah.

Vans Hasilkan Koleksi Baharu Dengan Kesan Lusuh Seperti Kasut ‘Bundle’

Diganggu Setiap Malam, Gadis Kongsi Rakan ‘Didatangi’ Pemilik Asal Selepas Beli Baju Bundle

Bermula Dengan Modal RM100, Penjual ‘Bundle’ Berjaya Beli Rumah Buat Keluarga Di Usia 20 Tahun


‘Keliru Dengan Denda Terhadap Pemandu Mabuk?’- Ini Tuntutan Lain Yang Boleh Dilakukan Keluarga Mangsa

Sudah cukup ramai yang mengulas tentang kes pemandu mabuk langgar orang sampai mati. Jadi, saya tak nak ulas tentang hukuman dan pendapat saya tentang undang-undang pemandu mabuk yang bunuh orang ini.

Cuma, saya tertarik dengan beberapa komen mengatakan yang sistem undang-undang Malaysia tidak adil sebab kalau pemandu terbabit didapati bersalah, dimana denda hanya diberikan kepada kerajaan sahaja dan tidak kepada keluarga si mati.

Sebenarnya, ya, duit denda tu tidak akan diberikan kepada keluarga si mati.

Namun begitu, sebenarnya ada cara untuk keluarga si mati mendapat ganti rugi daripada pemandu mabuk ini. Keluarga boleh failkan saman ke atas pemandu mabuk tersebut.

Maknanya, pemandu mabuk ni akan menghadap dua mahkamah berbeza. Satu, mahkamah yang membicarakan kes jenayah dia. Dua, mahkamah yang membicarakan kes saman keluarga si mati.

Mahkamah tersebut, hakim yang mengendalikan bukanlah orang yang sama, perbicaraannya bukan pada tarikh yang sama, dan hukuman juga tidak akan sama.

Yang sedang mereka alami sekarang ini adalah prosedur jenayah. Yang kita nak minta saman-saman ini adalah prosedur sivil.

Dua benda yang berbeza. Satu, negara Malaysia saman. Dua, keluarga si mati saman.

Dalam undang-undang Malaysia, mana-mana ahli keluarga yang merasai kesakitan atau suffer ke atas kematian yang dilakukan oleh orang lain, ada hak untuk menyaman.

Keluarga si mati boleh minta sekurang-kurangnya dua claim.

Iaitu, tuntutan keluarga si mati yang menuntut agar pemandu mabuk ini bayar sejumlah wang yang sepatutnya arwah boleh sediakan kalau arwah masih hidup sehingga umur 55 tahun.

Hak ini telah termaktub dalam Seksyen 7(3) Akta Undang-Undang Sivil 1956.

Contohnya, arwah ni masa hidup, dia menampung RM2500 sebulan untuk menyara keluarga. Maka, ada pengiraan tentang saraan ini, yang syaratnya, saraan itu wajib dibayar terus kepada ahli keluarga yang betul-betul menerima duit tersebut.

Agak panjang bab pengiraan ini, yang tak perlu diulas panjang di sini. Perlu rujuk Peguam masing-masing. Sama ada kiraan itu diterima atau tidak, ianya tertakluk kepada keputusan hakim.

Keluarga si mati boleh tuntut pemandu mabuk ni untuk ‘bayar’ kesedihan yang dialami satu keluarga sebab matinya si arwah.

Contohnya, disebabkan arwah meninggal, anak-anak menangis menyebut nama arwah siang malam, isteri jadi macam orang gila sebab hilang tempat bermanja, suami rasa trauma sebab isteri mati dalam keadaan tragis.

Namun, tuntutan ini tidak boleh lebih RM30,000.

Berbeza dengan Dependency tadi, Loss Of Support ini lebih kepada perbuatan yang tidak keluarkan duit. Ianya tuntutan ke atas kehilangan tempat untuk bergantung dari segi tenaga.

Contohnya, arwah merupakan ibu yang ada anak kecil. Suami memang bergantung pada arwah untuk jaga anak, dari bagi susu, mandikan, pakaikan baju dan tidurkan anak tersebut. Disebabkan arwah dah meninggal, tiada siapa hendak buat kerja-kerja tu.

Maka, suami dia boleh tuntut dekat pemandu mabuk tersebut tentang kehilangan support (sokongan) ini.

Yakni, tuntutan kecederaan si mati. Keluarga tersebut boleh tuntut kepada pemandu mabuk ini sejumlah bayaran disebabkan ‘kesakitan’ yang dialami oleh si mati.

Hak ini telah termaktub dalam Seksyen 8(5) Akta Undang-Undang Sivil 1956.

Kalau arwah masih hidup, arwah lah yang buat tuntutan ini. Tapi, sebab arwah sudah pergi, keluarga arwah pula yang menuntut, tapi, hanya bergantung kepada laporan perubatan doktor.

Sebab apa kena bergantung laporan perubatan doktor? Sebab, keluarga tidak tahu si mati sakit macam mana. Tuntutan ini memang banyak bergantung kepada laporan perubatan.

Keluarga boleh tuntut kesakitan, penderitaan semasa kemalangan dan kehilangan tubuh badan si mati. Jumlah tersebut tidak dispesifikkan, dan keluarga boleh letak seberapa banyak yang dimahukan. Namun, semuanya terserah kepada hakim.

Dalam tuntutan ini juga, keluarga boleh tuntut bil hospital, duit transport dan duit baiki kenderaan yang terlibat dalam kemalangan.

Sekiranya keluarga si mati menang, keluarga boleh tuntut supaya pemandu mabuk ini membayar kesemua kos guaman mereka.

Bagi Dependency Claim, Bereavement dan Loss of Support ini, tempoh untuk mulakan saman adalah dalam tempoh tiga tahun selepas kematian.

Kiranya, kalau meninggal 21 Mei 2020, last untuk saman adalah 20 Mei 2022. Lepas 20 Mei 2022, keluarga tidak boleh tuntut claim ni.

Bagi Estate Claim, tempoh untuk mulakan saman adalah dalam tempoh 6 tahun selepas kematian.

“Kalau keluarga ini menang dan selepas itu pesalah masuk penjara pula sebab kalah kes jenayah, lepas tu dia tak nak bayar saman tu. Macam mana?”

Kalau pemandu ini dah kalah saman, tapi tidak mahu bayar, ada beberapa perkara yang keluarga ini boleh buat:

– Minta mahkamah supaya arahkan Polis Diraja Malaysia (PDRM) sita semua aset dan barang yang dia ada, kemudian lelong sampai cukup duit.

– Minta orang lain yang berhutang dengan pemandu mabuk ini supaya selepas ini segala hutang dibayar kepada keluarga itu sahaja.

– Jual share syarikat pemandu mabuk ni kalau ada.

– Minta Mahkamah declare (isytihar) pemandu mabuk ini bankrap sekiranya pampasan melebihi RM50,000.

Berdoalah kita agar makin tingkat kesedaran pemabuk-pemabuk ini supaya jangan jadi bodoh memandu masa kepala pening.

Dan berdoa, agar Tuhan lindungi kita menjadi kedua-dua pihak. Doa agar Tuhan tidak menjadikan kita mangsa dan juga pemangsa.

Isu pemandu mabuk kembali menjadi topik hangat dalam kalangan masyarakat selepas beberapa kejadian maut kebelakangan ini. Baca mengenainya di pautan di bawah.

Dua Kejadian Dalam Masa Seminggu, Isu Pemandu Mabuk Kembali Jadi Tumpuan

Pemandu Mabuk Seret Motosikal Sejauh 2KM Dan Tunjuk ‘Thumbs Up’ Undang Kecaman Netizen

Tular Rakaman Pemandu Dipercayai Mabuk Langgar Dan Seret Motosikal Undang Kemarahan Netizen


Keliru Fedtri Yahya Dengan Ally Iskandar, Telatah Kanak-Kanak Ini Cuit Hati Netizen

“Alamak, kesian adik ni tak dapat bezakan.

“Dia belum lahir kami dah on air,” itulah reaksi spontan personaliti TV3 Fedtri Yahya selepas namanya di ‘tag’ oleh seorang kanak-kanak yang hadir ke TV3 baru-baru ini.

Walaupun username nya diletakkan dalam kapsyen gambar tersebut, namun Fedtri menjelaskan bahawa individu dalam gambar tersebut bukanlah beliau sebaliknya rakan pengacara Ally Iskandar.

Fedtri dalam perkongsiannya berkata kesilapan ‘adik’ itu mungkin berlaku kerana mereka berdua sebelum ini sangat sinonim dengan rancangan Malaysia Hari Ini.

“Jauh beza, mungkin sebab kami sinonim dengan MHI. Lebih dari 15 tahun,” ujarnya.

Malah persamaan antara kedua-duanya itu turut diakui netizen yang berpendapat mereka juga kadang-kadang tertukar antara dua personaliti yang sering muncul di kaca TV itu sebelum ini.

masa sy kecik2 dulu pun selalu tertukar antara abg fedtri dgn abg ally 😂

— Puteri Kayangan 🕊 (@secantikputeri) June 9, 2020

Bagaimanapun, siapa sangka kesilapan adik ini akhirnya membuka peluang buat dirinya untuk bertemu secara bersemuka dengan Fedtri dan menghadiahkan sendiri jus mangga yang dihasilkannya.

Dalam satu kiriman berbeza, Fedtri memuat naik gambar beliau bersama kanak-kanak tersebut dan keluarganya sambil menikmati cendol dan jeruk mangga.

Akhirnya… buah itu dapat diberi kepada Fedtri Yahya yang sebenar 😛🤭🤩 https://t.co/19alvBMWK6 pic.twitter.com/8j0KwtyN8D

— Ahmad Fedtri Yahya (@fedtriyahya) June 10, 2020

Mungkin, buat mereka yang sentiasa menonton rancangan-rancangan di TV3 sebelum ini tidak mempunyai kesukaran untuk membezakan antara kedua-keduanya namun bagi generasi muda seperti adik ini, ‘aura’ mereka yang hampir sama pasti akan menimbulkan sedikit kekeliruan

Apa-apa pun, tahniah kepada adik ini kerana perniagaan jus mangga yang diusahakan beliau semakin mendapat perhatian dan semoga hajatnya untuk memiliki konsol permainan PS4 dengan berniaga akan tercapai.

Tahukah anda Kementerian Pendidikan pada semalam mengumumkan sekolah akan mula dibuka secara berperingkat bermula 24 Jun ini. Klik pautan di bawah untuk membaca dengan lebih lanjut mengenainya.

Sekolah Bakal Dibuka Secara Berperingkat Bermula 24 Jun

Persis Arkitek, Kanak-Kanak Ini Kreatif Lukis Lakaran Ubah Suai Rumah Di Usia 12 Tahun

IKEA Rusia Hasilkan Panduan Bina Khemah Untuk Kanak-Kanak Di Rumah Menggunakan Perabot Mereka


Keliru Hukum Lafaz Talak Dalam Drama, Michael Ang Mahu Netizen Kongsi Pendapat

Apabila seseorang itu diberikan hidayah dan dipilih untuk menjadi seorang muslim, pastinya golongan ini akan sentiasa tertanya-tanya tentang hukum hakam agama. Begitu jugalah dengan pengarah drama terkenal, Michael Ang yang umum diketahui telah memeluk Islam sekitar dua tahun yang lalu.

Sedar bahawa beliau masih lagi dalam proses belajar, beliau yang lebih mesra disapa sebagai Mike, sentiasa utarakan persoalan yang bermain difikiran mengenai perkara yang tidak difahami kepada para netizen di media sosial.

Menginjau akaun Instagram peribadi milik pengarah itu, Mike melalui perkongsian terbaharunya telah meminta penjelasan dari pengikutnya mengenai ceramah yang telah didengar beliau berkenaan lafaz talak ketika berlakon.

A post shared by Michael Ang (@michaelang38)

Ceramah yang dimaksudkan adalah dari pendakwah terkenal Ustaz Azhar Idrus. Menurut pendakwah tersebut, talak tetap akan gugur jika pelakon tersebut melafazkan cerai ketika berlakon meskipun lafaz cerai tersebut tidak dimaksudkan untuk isteri sebenar pelakon itu.

Akaui dirinya risau jika berdosa dan tidak mengetahui tentang hukum tersebut, Mike meminta penjelasan dan pendapat dari pengikutnya. Menurut pengarah itu lagi, terdapat banyak babak berkaitan isu tersebut di drama terbaharunya yang sedang ditayangkan.

Mike yang nyata keliru dengan hukum tersebut meminta agar pihak netizen supaya jangan menghakiminya. Sebaliknya, beliau meminta agar beliau diberikan penjelasan mengenai isu tersebut.

Susulan itu, rata-rata dari pengikut pengarah tersebut mencadangkan agar Mike berhubung sendiri dengan pakar mengenai hukum ini. Hal ini kerana, isu lafaz cerai bukanlah sesuatu isu yang mudah untuk dibicarakan dan dijatuhkan hukum.

Terdapat banyak pendapat mengenai isu ini. Ada dalam kalangan netizen yang berpendapat bahawa penjelasan dari pendakwah tersebut sudah terang oleh itu mereka turut mencadangkan agar babak-babak cerai seeloknya dielakkan di masa hadapan.

Bagaimanapun, isu yang berat seperti ini memang sepatutnya ditanya kepada mereka yang lebih arif agar tidak tersalah jatuh hukum. Pendapat anda pula bagaimana?

Ingin tahu apa jawapan pengarah mengenai adegan kejar peragut bermotor sambil berlari? Klik pada pautan di bawah untuk membaca!

Pengarah Takdir Yang Tertulis Jawab Isu Adegan Kejar Peragut Bermotor Sambil Berlari

Pelakon Dan Pengarah Isma Yusoof Akui Dirinya Transgender Secara Terbuka


Keliru Mana Satu Pengantin, Kecantikan Zahirah Macwilson ‘Overshadow’ Mempelai

Bagi pasangan yang melansungkan perkahwinan, pastinya mahu tampil cantik dan semuanya ‘perfect’ bukan?

Terbaharu, tular sebuah video di TikTok yang memaparkan Aiman Hakim Ridza bersama pasangan Zahirah Macwilson ke satu majlis perkahwinan yang turut dihadiri selebriti-selebriti lain.

Dah mcm prince princess gitu 😍☺ #aimanhakimridza #aimanhakim #zahirahmacwilson #zahirah #isaacraees #fyp #wedding #weddingtiktok

♬ original sound – Fanpage Aiman Zahirah Isaac – Fanpage Aiman Zahirah Isaac

Igs @Budiey #aimanhakimridza #aimanhakim #zahirahmacwilson #zahirah #isaacraees #fyp #wedding #weddingtiktok

Zahirah dilihat menggayakan gaun berona kelabu kelihatan sangat anggun disamping Aiman yang menggayakan tuksedo hitam. Mencuri tumpuan apabila kecantikan Zahirah seolah-olah ‘overshadow’ pengantin ketika sesi bergambar bersama mempelai.

Video tersebut telah meraih perhatian orang ramai dan rata-rata netizen memuji kecantikan Zahirah. Malah, ada juga netizen mengatakan kecantikan Zahirah ‘overshadow’ mempelai.

Tidak hanya itu, segelintir netizen turut keliru yang mana satu pengantin kerana Zahirah dilihat lebih menyerlah ketika majlis terbabit. Sekadar makluman, Aiman dan Zahirah menghadiri majlis perkahwinan Pakar Pelaburan Saham, Pengurus Kewangan Bertauliah dan Penganalisis Ekonomi, Datuk Dr Mohd Nazri Khan Adam Rasol Khan bersama pasangannya, Datin Nor Ernie Rossmerie.


Kelompok Gelandangan Terima Vaksin, Cetus Persoalan Sebahagian Netizen

Program vaksinasi yang dianjurkan oleh pihak kerajaan telah berjaya menvaksinkan kira-kira 1,751,328 orang penduduk Malaysia sehingga hari ini. Penerima vaksin terdiri daripada pelbagai jenis kelompok termasuklah daripada golongan gelandangan.

Terbaharu, program vaksinasi gelandangan Fasa 1 telah diadakan dengan penglibatan seramai 119 gelandangan yang sedang menghuni pusat penempatan transit gelandangan di Kuala Lumpur.

Program vaksinasi gelandangan Fasa 1 telah diadakan di Pusat Transformasi Gelandangan Anjung Kelana, Taman Desa pada 27 Mei 2021 (Khamis).

Fasa 1 ini melibatkan seramai 119 gelandangan yang sedang menghuni di pusat penempatan transit gelandangan di Kuala Lumpur. pic.twitter.com/gX8PWkziQF

— Vaksin COVID-19 🇲🇾 (@JKJAVMY) May 27, 2021

Alhamdulillah baru selesai melihat proses mobile team laksana programme VAKSIN utk gelandangan di ANJUNG KELANA..Ia juga satu pilot program utk perkemas SOP bagi MOBILE VACCINE [email protected] yg akan di mulakan di WP..Terima Kaseh KJ dan Dr Adham…kita terus berikhtiar pic.twitter.com/Y4R9LqRXF1

— Annuar Musa (@AnnuarMusa) May 27, 2021

Menurut Tan Sri Annuar Musa, program vaksinasi untuk gelandangan tersebut dibuat menggunakan Trak Vaksin Bergerak [email protected] dan penglibatan daripada beberapa klinik swasta sebagai alternatif kepada Pusat Pemberian Vaksin (PPV) sedia ada.

Walaupun ia satu inisiatif yang baik, namun ramai pengguna media sosial mempersoalkan bagaimana golongan gelandangan boleh ‘mendahului’ menerima vaksin berbanding orang lain yang sudah lama mendaftar melalui aplikasi MySehtera atau laman web rasmi JKJAV.

This is for which phase? Some tak nampak above 60 pun

Macam mana ni? Gelandangan pun dah dapat, ibu saya yang 80 tahun pulak kena tunggu sampai hujung Julai?

Wah pakai baju brand mahal Fred Perry pun "Gelandangan" yg bernilai RM360 ??? 😲

Pastu semua Rakyat 🇲🇾 ke atau ada juga PATI & Kad Kebal UNCHR pun??? 😬

CC@KhalidSamad @fahmi_fadzil@hannahyeoh @kw_seriwilayah@DBKL2u pic.twitter.com/1GhFxGiOBX

— MalaysianCitizen (@MalaysianCitiz3) May 27, 2021

Waiting list 1st batch any idea?what should we do

Gelandangan dapat dulu. Kiranya depa x perlu berebut online mcm semalam la kan https://t.co/JLe8f2zopa

— Dinieland (Kennie) (@dinieland_great) May 27, 2021

Adoii kelakar.. Kenapa kau x layan rakyat marhaen yg lain mcm kau layan gelandangan ni? Bukan nk jeles dgn gelandangan tp nape perlu rakyat berebut2 mcm zombi nk dpt vasksin? https://t.co/4ZJSMDeKrP

Disebalik persoalan-soalan yang ditimbulkan, masih ramai lagi yang memuji inisiatif yang dibuat oleh pihak kerajaan dalam mempercepatkan dan memperluaskan program vaksinasi kepada orang ramai.

Bahkan pengguna media sosial juga mencadangkan agar penggunaan Trak Vaksin Bergerak ini dapat diluaskan ke tempat-tempat yang sukar diakses bagi memudahkan penduduk di lokaliti tersebut menerima vaksin.

Terbaik KKM. Tahniah @DrAdhamBaba dan @Khairykj Anda lah perwira kami rakyat Malaysia.. Terima kasih atas bantuan kesihatan dan vaksin https://t.co/w0s6CbnGEQ

Finally ada mobile vaccine 👍👍 https://t.co/FtwEmetfXm

— Megat Danial #AOTD (@megatdanial) May 27, 2021

Setuju! Tapi masih ramai lagi warga miskin kota / tanpa rumah / warga emas tinggal sendirian di tgh kotaraya yg perlu diberi perhatian #peduli https://t.co/jXfPRm5QMU

Walaupun ayah saya belum dapat vaksin lagi, tapi saya sokong usaha ini. Gelandangan tiada tempat nak dituju. Jika dibiarkan berkeliaran tanpa perlindungan, risiko penyebaran wabak adalah tinggi. https://t.co/4iz7O4qz4f

— Tan Serik Datuk Serik Jek and 786,786 others (@raoufarif) May 28, 2021

Menurut Tan Sri Anuar Musa lagi, Trak Vaksin Bergerak [email protected] akan mula berada di beberapa tempat tumpuan sekitar kawasan perumahan awam, projek perumahan rakyat (PPR), kampung tradisional, seawal Jun ini.

Tambah beliau, program vaksinasi COVID-19 di klinik swasta juga akan dimulakan dengan 29 daripada 60 permohonan telah diluluskan oleh Kementerian Kesihatan (KKM).

Menurut satu laporan antarabangsa, Malaysia tersenarai sebagai salah sebuah negara berpotensi ‘hancur’ akibat pandemik COVID-19.

Malaysia Antara 19 Negara Yang Berpotensi ‘Hancur’ Akibat Wabak COVID-19, Lapor Data Antarabangsa

Doktor Ini Kongsi Video ‘Keburukan’ Vaksin Dan Saran Tularkannya Di Media Sosial


Keluang Man Bakal Buat ‘Comeback’ Tahun Ini?

Keluang Man adalah sebuah siri animasi televisyen yang bersiaran sejak dari tahun 1996 lagi. Kebanyakan orang dewasa kini kebanyakannya membesar dengan siri komedi yang diilhamkan oleh Kamn Ismail bersama dengan pasukan pengasasnya.

Siri yang pernah menjadi sebahagian daripada kenangan masyarakat di Malaysia ini dikatakan bakal membuat kemunculan semula. Ini berdasarkan ciapan seorang pengguna media sosial @Topanesta di laman Twitter miliknya.

Dia memuat naik sebuah video yang dipercayai trailer rasmi siri animasi komedi terbabit yang berdurasi sekitar 26 saat. Ciapan terbabit terus mendapat perhatian netizen yang kebanyakannya menunggu watak adiwira anak tempatan ini dibangunkan semula.

KLUANGMAN NAK COMRBACK WOIIIII!!!! 🙀🙀🙀🙀 pic.twitter.com/J193wY34Ns

— Tokey Sticker (@Topanesta) March 16, 2021

Bagaimanapun, tidak pasti adakah video ini asli atau pun hanya sebuah video yang dihasilkan oleh peminat siri Keluang Man. Tetapi melihat kepada kandungan video terbabit, sudah pasti mengimbau memori serta pengalaman membesar bersama siri Keluang Man.

Untuk pengetahuan anda, jalan cerita Keluang Man bukanlah seperti adiwira yang sering kita tonton. Keluang Man tidak mempunyai kuasa, tetapi wataknya dibangunkan dengan naluri dan sikap kejujuran yang kuat. Dia juga seorang adiwira yang periang dan dianggap gila kerana menetap di Hospital Bahagia Tumpoi.

Untuk rekod, ini bukan kali pertama Keluang Man dikatakan bakal membuat kemunculan semula, beberapa tahun lalu berita sama turut dilaporkan dengan Keluang Man bakal tampil dalam bentuk filem oleh pengarah Rizal Halim. Namun pada 2018, Rizal mengambil keputusan untuk menarik diri daripada projek terbabit.

Pencipta animasi Keluang Man dan Usop Santorian meninggal dunia. Klik pautan di bawah untuk membaca.

Pencipta Animasi Keluang Man Dan Usop Santorian Meninggal Dunia


5 Syarikat Kriptowang Popular Dilaporkan Jatuh Muflis Pada Tahun 2022

Sejak skandal FTX mula timbul, arena kripto telah menerima kesan yang besar. Syarikat yang berkait dengan kripto rata-ratanya mengalami kerugian yang besar malah nilai kriptowang utama, Bitcoin turut jatuh mendadak menerusinya.

Tiada siapa menyangka arena kriptowang diambang kegelapan pada tahun 2022,   sebanyak lima syarikat kripto utama telah diisystiharkan muflis sepanjang tahun ini.

Antaranya adalah FTX, BlockFi, Three Arrows Capital (3AC), Voyager Digital dan Celcius Network. Syarikat-syarikat ini tidak dapat bertahan lagi dengan pendapatan yang semakin berkurangan serta kos operasi yang tinggi sekaligus memaksa mereka untuk mengisystiharkan muflis sebagai jalan terakhir.

Menerusi laporan Reuters ini, FTX telah alami kejatuhan susulan penyaluran deposit pelanggan kepada firma perdagangan gabungannya Alameda Research mengakibatkan sejumlah pengeluaran $6 bilion berlaku dalam tempoh 72 hari.

Ini sekaligus mengakibatkan FTX diisytihar muflis seminggu selepas tindakan gabungannya bersama Binance gagal.

Kejatuhan tersebut secara langsung turut memberi kesan kepada BlockFi, susulan bergantung kepada kemudahan kredit FTX bernilai $400 juta (~RM1.75 bilion).

Di samping itu,  Three Arrows Capital (3AC) turut diisytiharkan bankrap selepas kejatuhan kriptowang Luna dan TerraUSD. Pengisytiharan tersebut turut memberi kesan kepada Voyager disebabkan kegagalan 3AC membayar pinjaman kripto bernilai lebih $650 juta (~RM2.85 bilion).

Selain 3AC, Celcius Network turut alami kejatuhan rentetan isu Luna dan TerraUSD, yang turut membawa kepada status muflis pada Julai lalu. Setakat ini, nilai Bitcoin bagaimanapun berjaya memperlihatkan peningkatan yang positif sekaligus memberi sinar harapan buat pemain kripto di luar sana.


‘Keluar Beli Barang Bukan Bersuka Ria’- Netizen Berang 8 Penduduk Miskin Sabah Dikompaun

Pada 27 Januari 2021, 8 penduduk termasuk warga emas dari beberapa kampung ditahan dan dibawa ke ibu pejabat polis daerah (IPD) Tenom untuk dikeluarkan kompaun kerana bas dinaiki mereka melebihi kapasiti 50% penumpang seperti ditetapkan.

Bukan pergi berjalan-jalan tetapi mahu membeli barang keperluan, penduduk yang dikompaun menzahirkan rasa kesedihan kerana kesalahan itu bukan disengajakan.

Menurut laporan, jarak kampung mereka agak jauh dari pekan Tenom dan sukar berulang-alik. Pemandu bas, Ruil Taligi berkata dia pada mulanya tidak mahu membenarkan bas berkenaan dinaiki lapan penduduk kampung terbabit kerana sudah melebihi kapasiti asal.

Akan tetapi, disebabkan rasa kasihan dengan penduduk kerana ada dalam kalangan mereka yang benar-benar perlu ke pekan untuk membeli barang keperluan maka Ruil pun membenarkan mereka naiki bas.

Ketika sekatan jalan raya, Ruil merayu kepada pihak polis agar tidak menyaman penumpang dan hanya memberikan amaran atau menyaman dirinya sahaja. Tidak diendahkan, kesemua penumpang turut disaman walaupun mereka merupakan orang susah.

Lantaran berita tersebut, rata-rata netizen menzahirkan rasa sedih dan bengang kerana pihak berkuasa tidak bertimbang rasa. Almaklumlah, sudahlah mereka orang susah dan dikenakan kompaun, mana mereka mahu cari wang untuk membayarnya.

Bukan itu sahaja, para netizen turut menzahirkan rasa kecewa kerana seharusnya pihak berkuasa membantu golongan yang susah saat ini bukannya membebankan lagi mereka.

Sebab diorang tak jalan-jalanlah kene saman. pic.twitter.com/BG0ftYvLoS

— 1MillionJoe Store 🇲🇾 (@myjoe_) February 2, 2021

this mf double standard for what? i need to take a break from this nonsensical things that is happening wow https://t.co/vHfWUdUJ3r

Dah la duduk kawasan pendalaman, lepas tu bas pula ikut timing timing dia nak masuk. Of course la mak cik ni nak cepat. Kesiannya 😭😭😭 https://t.co/P0xo1xKXxd

— hafizkenny (@hafizkenny) February 2, 2021

Mungkin rakyat akan mati sebab kesusahan, kelaparan dan stress kena bayar kompaun. https://t.co/OBO18tDYtC

— nonibaharudin (@nonibaharudin) February 2, 2021

Ni baru betul zalim, orang susah yang terpaksa langgar SOP untuk kelangsungan hidup kena denda. Boleh je guna budi bicara contoh yang bagi sumbangan dekat makcik yang curi cool fever tu, ni empati pun takde orang tu susah kau pi kompaun dia lagi haramjadah https://t.co/0d731aBXxu

Malah, para netizen turut mahu pihak berkuasa memandang serius perkara ini kerana banyak tempat yang mempunyai akses kepada pengangkutan awam dan keperluan asas yang terhad. Maka, pihak berwajib seharusnya membantu mereka ini bukannya sebaliknya. Apakah pendapat anda akan isu ini?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

“Nasihat Dulu Bukan Terus Saman” – Netizen Cadangkan Orang Ramai Tidak Terus Dikompaun

Gara-Gara Jual Gelang Cegah COVID-19 Di Facebook, Wanita Ini Dikompaun RM50,000

Peniaga Di Negeri Sembilan Dikompaun Gara-Gara Guna Pencuci Lantai Sebagai ‘Hand Sanitizer’


Keluar Darah Dan Jarum Tajam, Keluarga Adik Fattah Anas Menderita Terkena Sihir?

Keluarga adik Fattah Anas, anak kecil yang pernah tular dengan telatahnya yang comel bersama dengan ayahnya kini telah didakwa terkena sihir buatan orang.

Melalui perkongsian yang dimuat naik di laman Instagram, @fattahanas_boyyeah telah berkongsi satu gambar, di mana terdapat benda tajam dan cecair seperti muntah yang berwarna merah.

Difahamkan, perkongsian itu dilakukan oleh bapa kepada Fattah Anas yang memaklumkan di bahagian kapsyen bahawa dirinya kini sedang ‘menderita’ dipercayai angkara buatan sihir.

Dia turut meluahkan rasa terkilan apabila masih ada lagi individu yang sanggup melakukan perbuatan jijik tersebut. Dia turut memohon maaf kepada mana-mana pihak yang pernah terguris hati dengannya dan meminta agar dihentikan semua perkara ini.

Perkongsian dari @fattahanas_boyyeah itu telah mendapat perhatian orang ramai. Ia juga turut mendapat perhatian beberapa artis yang turut berkongsi perasaan dukacita dengan apa yang terjadi dengan keluarga adik Fattah Anas.

Korang ingat lagi dengan adik Fattah Anas yang dulu viral video duduk dalam sangkar kucing? Sekarang ni keluarga dia terkena buatan orang katanya. Kalau betul, semoga terbuka hati orang yang membuatnya untuk insaf dan taubat. Semoga keluarga comel ni terus tabah dan kuat. pic.twitter.com/tljTjv4dzk

Kebanyakan daripada mereka simpati dengan apa yang terjadi kepada keluarga adik Fattah Anas. Ada juga yang turut mendoakan semoga keluarga Adik Fattah Anas terus diberi perlindungan.

Tidak hanya di Instagram, perkongsian @fattahanas_boyyeah turut mendapat perhatian netizen di Twitter apabila kebanyakan daripada mereka turut mendoakan kesejahteraan keluarga adik Fattah Anas.

Adakah anda sanggup untuk melabur RM313.00 untuk jubah kalis santau ini? Klik pautan di bawah untuk membaca lebih lanjut.

Sanggupkah Anda Labur RM313 Untuk Jubah ‘Kalis Santau’ Ini?

Selepas Berakhir Di Selangor, ‘Ketukan Misteri’ Kini Dilaporkan Berlaku Di Melaka

Misteri ‘Kubur Berdarah’, Ini Jawapan Daripada Hasil Siasatan Polis


Keluar Makan Bersama Gelang Kuarantin, Tindakan Wanita Ini Buat Netizen Risau

Pada pertengahan bulan lalu Menteri Kanan Kluster Keselamatan, Ismail Sabri Yaakob mengumumkan individu yang baru pulang dari luar negara perlu menjalani kuarantin selama 14 hari di rumah.

Mereka ini juga dikehendaki memakai gelang tangan atau wristband selama 14 hari memudahkan pemantauan prosedur operasi standard (SOP) dan boleh dikompaun RM1,000 dan dihadap ke mahkamah sekiranya memotong gelang terbabit

Bagaimanapun, baru-baru ini tular sekeping gambar di media sosial menunjukkan seorang wanita yang memakai gelang tersebut yang dikatakan telah melanggar arahan untuk kuarantin di rumah itu.

Gambarnya itu mula tersebar di media sosial bukan sahaja mencetuskan rasa tidak puas hati netizen tetapi turut mendapat perhatian Dr Jemilah Mahmood, Penasihat Khas kepada YAB Perdana Menteri mengenai Kesihatan Awam yang berkongsikan perkara tersebut di Twitternya.

It’s people like her that increase our nation’s risk to 2nd wave. Shame on you Ms and shame on yr friends/family & cafe who allowed her in & didn’t report when she’s supposed to be under quarantine. Stricter measures needed. COVID-19 is still out there. @KKMPutrajaya @MKNJPM pic.twitter.com/9H5YPgnGLV

— Dr Jemilah Mahmood (@JemilahMahmood) July 20, 2020

“Ianya orang seperti beliau yang meningkatkan risiko gelombang kedua (COVID-19) di negara kita,” tulisnya di Twitter.

Rata-rata netizen yang meninggalkan komen di hantaran tersebut turut mengecam dan mempersoalkan tindakan tidak bertanggungjawab wanita tersebut.

— Amirul Nazri IsmaiL (ANI) (@AmirulNazriIsm1) July 20, 2020

Tolonglah quarantine balik those yang baru balik overseas tu sebelum terlambat

— Nor Azahar Abdul Razak (@nor_azahar) July 20, 2020

Menyedari perkara tersebut tular di media sosial, seorang wanita yang difahamkan merupakan peniaga di premis tersebut tampil menjelaskan perkara sebenar yang berlaku.

Melalui kiriman yang dibuat Nurul Chu Hada Karim di Facebook-nya yang merujuk kepada gambar wanita tersebut menjelaskan beliau sendiri telah pun mengambil tindakan mengenai perkara itu.

“Kak Nurul sendiri sudah hubungi Jabatan Kesihatan Negeri Perak untuk tanya pasal maklumat mak cik ni.

“Tapi tak boleh dedahkan katanya. Mereka masih siasat kes ni .

“Sat ni 11.23 pagi macam tu pegawai kesihatan datang cafe buat siasatan pasal kes mak cik ni.

“Alhamdulillah pegawai sah kan mak cik merayap ni tak positif cuma mereka tengah cari mak cik ni untuk tindakan undang-undang sebab langgar arahan KKM.

Beliau dalam hantarannya itu bagaimanapun menjelaskan premis perniagaannya bebas daripada jangkitan COVID-19 dan tiada arahan penutupan telah diberikan kepada mereka kerana wanita tersebut dikatakan negatif COVID-19.

Bagaimanapun, walaupun sudah disahkan negatif daripada wabak tersebut, wanita itu seharusnya mematuhi arahan yang telah dikeluarkan oleh pihak Kementerian Kesihatan sebelum ini.

Perkara ini tidak lain tidak bukan dilakukan pihak mereka kerana ingin menghalang penularan wabak COVID-19 di samping memudahkan pelaksanaan prosedur operasi standard (SOP) sekiranya sesuatu yang tidak diingini berlaku.

Lelaki di Sarawak sebelum ini pula pernah mencetuskan kemarahan netizen kerana didapati merosakkan fasiliti kuarantin yang telah disediakan. Baca mengenainya di pautan di bawah.

Cetus Kemarahan Netizen Selepas Rosakkan Bilik Kuarantin, Lelaki Dari Sarawak Kini Ditahan

Rakyat Malaysia Boleh Dipenjara Jika Langgar Perintah Kuarantin


Keluar Rumah Untuk Hirup Udara Segar, Tindakan Individu Positif COVID-19 Ini Buat Netizen Bengang

Ketika ini, kes jangkitan COVID-19 di negara kita masih dalam keadaan yang membimbangkan dan orang ramai dinasihatkan agar tetap patuhi SOP serta mengambil suntikan vaksin dengan kadar segera.

Umum mengetahui, bagi mereka yang tidak bergejala tetapi dijangkiti wabak pandemik COVID-19, mereka akan jalani kuarantin kendiri di rumah. Terbaharu, seorang pengguna Twitter @pvncessfatin telah meluahkan rasa kecewanya apabila ada individu yang tidak bertanggungjawab keluar rumah walaupun telah disahkan positif.

Sumpah laa?? +ve covid pun still keluar macam ni? Selfish nya Ya Allah😭😭 Positive tu duduk la rumah. Aku penat tau Ya Allah🥲 pic.twitter.com/LK5QcsONbk

— Princess Fatin 🧜🏻♀ (@pvncessfatin) August 14, 2021

Menerusi perkongsiannya itu, seorang pengguna TikTok yang positif COVID-19 bertindak memuat naik video bersiar-siar di kawasan perumahannya untuk menghirup udara segar.

Individu tersebut mengatakan dalam videonya bahawa pesakit positif perlu mendapatkan oksigen di luar rumah sekurang-kurangnya dalam tempoh 15 minit dan berharap jiran tetangga tidak akan berasa takut. Tindakan individu tersebut yang dipercayai keluar rumah ketika dalam tempoh kuarantin mencemaskan ramai pihak.

My brain can’t fathom this kind of stupidity anymore. https://t.co/30ZRzNETZ1

Why some people love to flaunt their stupidity.. like just keep it to yourself.. and please la stay at home https://t.co/zGgIk2fGGa

— Little one 🧨 ⁷ (@AuniFarza_) August 15, 2021

Dia tak tahu ke covid boleh infected through airborne 😩 https://t.co/3JNkILY35v

Latest update : pic.twitter.com/cpqqD2VYNs

— Princess Fatin 🧜🏻♀ (@pvncessfatin) August 15, 2021

Menjengah ke ruangan komen, rata-rata netizen meluahkan rasa geram dengan sikap pentingkan diri yang boleh membahayakan nyawa orang lain. Malah, para netizen berharap pihak polis akan mengambil tindakan tegas terhadap individu terbabit.

Malah, ada juga netizen mengatakan laporan polis telah dibuat dan siasatan akan dilaksankan oleh pihak polis. Difahamkan, individu terbabit telah memadamkan akaun TikToknya selepas mendapat kecaman netizen.

Sementara itu, kami kongsikan beberapa artikel berkaitan sikap pentingkan diri sesetengah netizen yang sah positif COVID-19 tetapi masih keluar rumah. Klik pautan di bawah untuk ketahui lebih lanjut.

Remaja Dikompaun RM5,000 Selepas Potong Gelang ‘Pink’ Sebab Nak Bersiar-Siar

Ditegur Langgar Kuarantin, Isteri Nazri Aziz Jelaskan Aktiviti Dibuat Di Pantai Persendirian


Keluar Simpang Secara Melulu, Kereta Kancil Dilanggar Lori Hingga Terbalik

Bukan mudah menjadi seorang pemandu lori treler apabila berhadapan situasi titik buta (blindspot) kerena mereka tidak nampak kenderaan yang lebih kecil berada di sekelilingnya.

Baru-baru ini pengguna media sosial telah berkongsi satu rakaman dashcam di mana sebuah kereta Perodua Kancil dilanggar lori treler sebanyak dua kali setelah keluar dari simpang untuk masuk ke jalan raya utama.

Kemalangan berlaku pada pukul 3.09 petang semalam berdasarkan tarikh dan masa tertera pada rakaman dashcam lori treler yang berada di tempat kejadian di Pulau Indah, Klang menuju ke arah Westport.

Semasa kejadian tersebut berlaku, sebuah Perodua Kancil dipercayai cuba memasuki ke jalan utama dengan menyelit masuk semasa lori treler sedang bertali arus menggunakan jalan tersebut.

Ekoran saiznya yang kecil dan berada di posisi ‘blindspot’ untuk sebuah lori treler, lalu kereta Kancil tersebut dirempuh sehingga terpelanting ke tengah-tengah pembahagi jalan raya. Kemudian sekali lagi dirempuh oleh sebuah lori treler lain yang berada di laluan kanan jalan raya tersebut.

Rakaman video dashcam tersebut telah meraih perhatian orang ramai yang ngeri melihat keadaan kereta Kancil itu dilanggar hingga terbalik lalu dirempuh buat kali kedua.

Tolong jgn selit depan lori mcm ni.Buat mereka yg belum tahu, brek lori tak sama mcm brek kereta.Brek lori akan ambil masa utk perlahan dan berhenti.Jangan jadi mcm kancil ni.Tak pasal kena seret kena hentam dgn lori lain.Bawa2 bersabar bila nak kluar susur tu. pic.twitter.com/RBZlpOuZzu

— Too Tall ™ (@Nick_hesri) August 22, 2021

Tambah orang ramai lagi nasib baik pemandu lori treler yang merakam kejadian kemalangan ini sempat menekan brek, jika tidak mungkin kereta Kancil tersebut mengalami kemalangan yang lebih serius.

Netizen juga berkongsi pendapat kepada orang ramai agar sentiasa berhati-hati semasa mahu masuk ke jalan besar dan selalu berwaspada apabila menghampiri kenderaan bersaiz besar seperti lori treler kerana kenderaan tersebut mempunyai titik buta (blindspot) yang menghalang pandangan mereka berbanding pengguna kenderaan bersaiz lebih kecil.

Mangsa kemalangan yang dilanggar oleh Toyota Yaris baru-baru ini berkongsi situasi yang berlaku ketika kejadian. Baca pengalamannya melalui pautan di bawah.

Mangsa Proton Wira Kongsi Situasi Yang Berlaku Semasa Kemalangan Dengan Toyota Yaris

Orang Ramai Puas Hati Lihat Honda City ‘Kantoi’ Tak Lepas Menyelit Mahu Elak Bayar Tol


Akhiri Persengketaan, ‘Abang Viva’ Umum Tiada Lagi Perselisihan Faham Bersama Keluarga

Tular baru-baru ini di media sosial apabila Azwan Omar atau lebih dikenali sebagai ‘Abang Viva’ mengumumkan telah melangsungkan perkahwinan sekitar minggu lalu. Hari yang di sangka indah bertukar menjadi kecewa apabila beliau didakwa berkahwin tanpa restu oleh ahli keluarga beliau sendiri.

‘Abang Viva’ pada beberapa hari lalu turut membuat Facebook Live dalam membuat penjelasan kepada netizen isu yang berlaku di mana beliau turut memaklumkan kepada bapanya selama 3 kali dan 5 kali kepada ibunya mengenai hasrat beliau untuk berkahwin sekaligus menepis dakwaan yang dibuat.

Benar kata orang, air yang dicincang tidak akan putus. Baru-baru ini, ‘Abang Viva’ sekali lagi berkongsi kepada netizen di mana hubungan beliau bersama keluarga telah kembali erat selepas perbincangan dibuat bersama.

Sehubungan dengan itu, beliau mewakili keluarga memohon maaf kepada netizen atas apa yang berlaku serta berjanji situasi yang sama tidak lagi berulang.

‘Abang Viva’ juga turut mengakui masalah yang berlaku sebelum ini berpunca daripada beliau sendiri manakala kakak beliau yang ‘menegurnya’ tidak berniat untuk menjatuhkan beliau namun sekadar untuk menyedarkan beliau yang sudah tersasar jauh.

Beliau juga turut berterima kasih kepada netizen yang telah mendoakan kebahagian beliau dan berharap semoga perhubungan mereka kekal hingga ke akhir hayat.

Mengulas mengenai misi banjir, beliau turut memberi bayangan bakal terus melakukannya namun pada kali ini sebagai pasangan suami isteri dalam membantu mangsa banjir. Didoakan semoga perkahwinan ‘Abang Viva’ bersama pasangan diberkati dan berkekalan hingga akhir hayat.


Keluarga Arwah Muhammad Adib Mahu Saman PDRM, Kecewa Dengan Kenyataan KPN

Sudah hampir dua tahun Allahyarham Muhammad Adib Mohd Kassim telah meninggal dunia, namun keluarga anggota bomba itu masih belum mendapat pembelaan yang sewajarnya sehingga hari ini.

Keluarga arwah masih berharap pelaku yang membunuh anaknya ditangkap segera dan kematian anaknya itu mendapat pembelaan. Menerusi laporan Harian Metro, keluarga Allahyarham Adib akan mengambil tindakan sivil untuk menuntut ganti rugi di atas kegagalan dan kecuaian pihak polis sehingga menyebabkan kematian anggota bomba itu.

Menurut bapa mangsa, Mohd Kassim Abdul Hamid mengatakan bahawa kematian anaknya yang belum terbela menyebabkan mereka sekeluarga masih bersedih walaupun sudah reda dengan pemergiannya anaknya itu. Malah, mereka sekeluarga sungguh kecewa dan tidak berpuas hati dengan kenyataan yang dikeluarkan oleh Ketua Polis Negara Tan Sri Abdul Hamid Bador.

The family of late firefighter Muhammad Adib Mohd Kassim plans to take civil action against PDRM for their alleged negligence and failure to prevent events which led to his death.

His father told Harian Metro the family still mourns Adib's death, as justice has yet to be served pic.twitter.com/eNCnuwlmQC

Malah, keluarga mereka masih berharap polis dapat mengenal pasti saksi dan menangkap pesalah yang memukul anaknya sehingga meninggal dunia. Sebelum ini, mahkamah Koroner Shah Alam memutuskan kematian Muhammad Adib adalah disebabkan perbuatan jenayah yang dilakukan lebih dua atau tiga individu tidak diketahui.

Manakala menurut ketua polis negara, sehingga kini masih tidak ada saksi yang dipanggil memberi keterangan yang melihat Adib dipukul. Kesemua keterangan yang diperoleh pihaknya bersifat hanya dengar cakap dan juga pendapat.

Difahamkan, keluarga mangsa menghormati keputusan yang dibuat oleh Mahkamah Koroner dan mengatakan ia bukanlah satu perkara mudah untuk membuat keputusan serta mengambil masa lama kerana perlu memanggil saksi dan pakar tertentu.

Apakah pandangan anda mengenai kes ini? Kami sertakan artikel berkaitan kes ini pada pautan di bawah ini.

Kematian Muhammad Adib Disahkan Kerana Dipukul Beberapa Individu Tidak Dikenali


Keluarga China Borong Kesemua 20 Unit Kondominium Mewah Di Singapura Pada Harga RM900 Juta

Kesemua 20 unit kondominium mewah di Orchard, Singapura telah dijual kepada seorang pembeli eksklusif yang memborong kesemua unit terbabit pada harga S$ 293 juta atau bersamaan dengan RM900 juta.

Kondominium yang bernama Eden by Swire Properties itu terletak di 2 Draycott park dan setiap unit kondo ini berukuran lebih dari 3,000 kaki persegi (279 meter persegi) – lebih besar daripada ukuran dua flat eksekutif.

Harga kondo ini adalah bermula dengan S$ 4,827 per kaki persegi (RM14,000). Untuk memberi gambaran jelas betapa mahalnya kondo ini, Mothership SG melaporkan bahawa kondo yang terletak berhadapan dengan Eden dijual pada harga S$ 2,379.14 per kaki persegi (RM7,000).

Menurut EdgeProp, 20 unit kondominium terbabit difahamkan telah dibeli oleh seorang keluarga dari China. Tambah laporan itu lagi, Eden ini pada mulanya dijual pada harga S$ 6,000 per kaki persegi (RM16,000). Tetapi dijual kurang pada harga asal disebabkan potongan 20 peratus.

Untuk rekod, kondominium dengan konsep hutan hujan ini adalah direka oleh Thomas Heatherwick dari Heatherwick Studios. Ia diilhamkan oleh visi Singapura sebagai kota dalam taman. Setiap unit dilengkapi dengan kebun tumbuhan tropika yang terletak di bahagian beranda rumah.

Lihat kondominium milik Zaha Hadidi yang baru sahaja dijual. Klik pautan di bawah untuk membaca.

Lihat Kondominium Milik Zaha Hadid Yang Baru Sahaja Dijual

Mahal Dan Sempit, Bilik Stor Di Kondominium Ini Disewa Dengan Harga RM1,515

Dijual Hampir RM1 Juta, Kondominium Ini Berjaya Tarik Ribuan Pembeli Seawal Jam 6 Pagi


Keluarga Dapat ‘Wahyu’ Dari Jenazah COVID-19, Minta Kuburnya Digali Dan Jasadnya Dipindahkan

Polis menahan enam pelaku yang disyaki mengorek kubur pesakit COVID-19 di Kota Parepare, Sulawesi Selatan, Indonesia. Motif mereka berbeza, termasuk bermimpi bertemu dengan jenazah yang sudah mati.

Ketua Perhubungan Awam Polis Daerah Sulawesi Selatan, Kombes Pol E Zulpan mengatakan pelaku masing-masing sudah ditahan dengan sebilangan daripada mereka mengatakan motif disebalik kejadian adalah untuk menjalankan amanah keluarga.

“Mereka masih mempunyai hubungan keluarga dengan mayat mangsa Covid-19,” kata Kombes Pol Zulpan di Kota Makassar, Sulawesi Selatan, seperti yang dilaporkan oleh iNews.

Di samping itu, ada pelaku yang mengatakan bahawa dia menemui keluarganya yang mati di dalam mimpi. Si mati meminta agar jenazahnya dipindahkan ke tanah perkuburan yang lain.

“Ada juga yang bermimpi dan meminta untuk membuang mayat mereka,” katanya.

Dari enam pelaku yang telah ditangkap oleh Unit Siasatan Jenayah Polis Parepare, beberapa dari mereka berperanan sebagai penggali kubur manakala yang lain turun untuk mengambil mayat mangsa.

Sebelumnya, Ketua Kecamatan Bacukiki, Saharuddin, mengatakan bahawa kejadian itu dibongkarkan setelah mendapat laporan daripada seorang penduduk yang mendapati 7 makam telah digali pada hari Khamis.

“Tiga mayat telah hilang dan empat kuburan yang lain jenazahnya masih ada. Ada kebaikan dan keburukan, sama ada ia hilang atau runtuh di telan tanah, inilah yang ingin kita siasat,” kata Saharuddin.

Kisah penggali kubur mangsa COVID-19, kerja 15 jam sehari dengan upah sebanyak RM1,200. Klik pautan di bawah untuk membaca.

Kisah Penggali Kubur Mangsa COVID-19, Kerja 15 Jam Sehari Dengan Upah Sebanyak RM1,200

Puluhan Mayat Mangsa COVID-19 Di New York Ditemukan Terbiar Di Dalam Lori

Ecuador Hadapi Krisis Kekurangan Keranda, Mayat Mangsa COVID-19 Dibiarkan Di Tepi Jalan


Keluarga Di India Jalankan Ritual Tanam Anak Hidup-Hidup

Ibu bapa di India sangat terdesak untuk ‘menyembuhkan’ anak mereka yang kurang upaya dengan menanam anak mereka di dalam lumpur dan tahi kambing.

Video ini menunjukkan anak-anak muda yang dalam keadaan ketakutan ditanam hingga leher semasa gerhana matahari anulus – ketika bulan mengubah matahari menjadi “cincin api”.

Penduduk Taj-Sultanpur, India berkata ibu bapa mereka percaya bahawa dengan menguburkan anak semasa gerhana mampu untuk menyembuhkan mereka.

Kanak-kanak berusia dari tiga tahun, ditanam sehingga paras leher di dalam lumpur yang mengandungi tahi kambing.

Seorang ayah perempuan berkata: “Kami telah mengikuti apa yang telah dikatakan oleh orang tua kami, kerana rawatan perubatan tidak membantu, kami memutuskan untuk mencuba ini.

“Kami tidak tahu sama ada ia akan menyembuhkan anak kami atau tidak, tetapi kami mahu mencubanya.”

Video terbabit juga kelihatan bahawa kanak-kanak “dilihat bergelut untuk menahan haba yang dihasilkan dari baja”.

Apabila polis dan pegawai daerah diberitahu mengenai ritual ini, mereka bergegas ke tempat operasi dan mengeluarkan mereka dari tanah.

Selepas diselamatkan, ibu bapa diberi amaran untuk tidak melakukan apa-apa ritual yang serupa pada masa akan datang.

Terdapat juga ritual tradisi yang dipertahankan sehingga hari ini. Klik pautan di bawah untuk membaca.

‘Seppuku’ Ritual Tradisi Untuk Samurai Yang Ingin Mati Dengan Bermaruah

Tradisi Penggal Kepala Dalam Kalangan Masyarakat Di Borneo Yang Menyeramkan

Korea Selatan Adakan Latihan Untuk Menghadapi Mati


5 Tablet Android Terbaik Yang Anda Boleh Dapatkan Pada Harga Di Bawah RM2,000

Sudah meniti tahun 2023, tablet sudah menjadi salah satu peranti yang wajib bagi majoriti orang. Memiliki tablet android terbaik sememangnya dapat memudahkan pelbagai aktiviti seharian kerana skrinnya yang besar dan bateri yang tahan lama.

Terdapat sejumlah model tablet android yang sedia ditawarkan pada harga yang berpatutan. Kami bakal kongsikan lima buah tablet android terbaik yang boleh dipertimbangkan untuk kegunaan harian.

Pertama sekali, anda boleh pertimbangkan tablet Samsung Galaxy A8 yang mana bersesuain untuk peringkat universiti atau pun sekolah. Tablet ini tampil dengan rekaan yang minamalis bersama prestasi yang memuaskan dengan padanan memori 4GB RAM dan storan 64GB yang mana turut menyokong kad SD mikro 1TB.

Selain itu, bateri sebesar 7,040mAh turut bakal memberikan tempoh penggunaan sepanjang hari dengan baik. Terdapat sistem audio stereo menerusi empat speaker lengkap dengan talaan audio Dolby Atmos serta bicu audio 3.5mm. Untuk tujuan panggilan video atau fotografi, tablet turut hadir dengan kamera belakang 8MP dan kamera swafoto 5MP.

Kini anda boleh dapatkan Samsung Galaxy Tab A8 pada harga RM909 di Shopee sementara di Lazada berharga RM999.

Beli Sekarang Samsung Galaxy Tab A8 Di Shopee

Beli Sekarang Samsung Galaxy Tab A8 Di Lazada

Jenama OPPO juga sedia menawarkan sebuah tablet mampu milik yang lengkap dengan spesifikasi mantap. Tablet ini hadir dengan skrin 10.36-inci dengan resolusi 2K serta memori 4GB RAM serta kapasiti storan 128GB yang mana boleh ditambah dengan kad SD mikro jika tidak mencukupi. Saiz yang kompak juga memudahkan ia dibawa ke mana sahaja.

Paling utama sekali, tablet ini dikuasakan dengan cip Snapdragon 680 yang mampu memenuhi keperluan aktiviti seharian termasuklah gaming atau menstrim netflix dan sebagainya. Bateri bersaiz 7,100mAh ini pula tampil dengan sokongan pengecasan pantas sekaligus tidak perlu tunggu lama untuk penggunaan seterusnya.

Anda boleh dapatkan OPPO Pad Air dengan harga RM1,117 menerusi Shopee atau di Lazada berharga RM1,299.

Jika anda mahukan tablet yang lebih berkuasa untuk produktiviti, bolehlah pertimbangkan Lenovo Tab P11 Plus yang mana menggunakan cip pemprosesan MediaTek Helio G90T dengan padanan memori 4GB RAM dan storan dalaman 64GB ROM. Dari segi paparan, anda bakal menikmati skrin bersaiz 11-inci dengan resolusi 2K serta refresh rate 60Hz.

Menariknya, model P11 Plus tampil dengan sokongan papan kekunci serta pen stylus tersendiri bagi tujuan produktiviti. Bateri sebesar 7,500mAh ini turut menyokong pengecasan 20W menerusi port USB-C. Anda juga bakal menikmati pengalaman audio yang baik kerana adanya pembesar suara yang dioptimumkan oleh Dolby Atmos.

Jika anda berminat dengan tablet keluaran Lenovo ini, boleh dapatkan di Shopee dan Lazada pada harga RM1,199 sahaja.

Beli Sekarang Lenovo Tab P11 Plus Di Shopee

Beli Sekarang Lenovo Tab P11 Plus Di Lazada

Tablet android terbaik daripada Xiaomi ini mempunyai prestasi yang mantap dalam masa yang sama harga mampu milik. Mi Pad 5 ini menggunakan cip pemprosesan Qualcomm Snapdragon 860 yang mana menggunakan  memori LPDDR4X serta storan UFS 3.1 yang pantas.

Tablet ini menawarkan skrin berukuran 11-inci beresolusi WQHD+ dan sokongan refresh rate 120Hz menerusinya. Bukan itu sahaja, pembesar suara stereo dengan pengiktirafan Hi-Res Audio dan menyokong Dolby Atmos bakal menjanjikan hasil audio yang imersif. Kapasiti bateri yang besar juga membolehkan tablet ini beroperasi sepanjang hari dengan lancar.

Kini anda boleh dapatkan Xiaomi Mi Pad 5 menerusi Shopee dan Lazada pada harga RM1,399.

Akhir sekali, sebuah tablet android yang serba canggih yang mana mempunyai sokongan rangkaian 5G dan stylus terbina padanya. Selain mempunyai skrin 10.95-inci LCD beresolusi 2K, tablet ini turut menggunakan cip pemprosesan Snapdragon 695 dengan memori 6GB RAM dan storan dalaman 128GB ROM.

Menerusinya, terdapat kamera utama 13MP dan kamera swafoto 8MP bagi tujuan membuat persidangan langsung dan sebagainya. Bateri pula sebesar 8,340mAh yang menyokong sistem pengecasan 33W. Empat pembesar suara yang menyokong Dolby Atmos dan Hi-Res Audio turut dimuatkan pada tablet ini.

realme Pad X ini sedia ditawarkan pada harga RM1,669 menerusi Shopee dan di Lazada berharga RM1,569.

Berdasarkan senarai di atas, Xiaomi Mi Pad 5 dilihat sangat berbaloi untuk didapatkan kerana spesifikasi yang mantap seperti penggunaan cip pemprosesan Snapdragon 860 berserta tampil dengan rekaan yang premium. Setakat ini, model ini paling banyak dicari oleh orang ramai dan menerima review yang positif.

Diharapkan dengan saranan tablet android di atas dapat memudahkan anda membuat pilihan mengikut kegunaan dan bajet masing-masing. Paling utama sekali, anda boleh melakukan pelbagai tugasan dengan lebih mudah kerana penawaran skrin yang lebih besar serta bateri yang tahan lama.


Keluarga Di Johor Tawar Ganjaran RM50,000 Kepada Orang Ramai Untuk Cari Ahli Keluarga Hilang

Kehilangan ahli keluarga pastinya sesuatu yang merisaukan. Tambah-tambah apabila ia memakan berhari-hari dengan pelbagai persoalan yang tumbuh. Otak ini akan berlegar dengan pelbagai persoalan, sehingga membuatkan kita terdesak untuk melakukan apa sahaja demi membawa ahli keluarga kita pulang.

Situasi di atas mungkin apa yang sedang dihadapi oleh seorang rakyat Malaysia yang menawarkan ganjaran sehingga RM50,000 kepada mereka yang berjaya mencari adiknya yang hilang. Ganjaran ini ditawarkan di laman TikTok peribadi miliknya yang kini sudah ditonton oleh beribu pengguna maya.

Dalam video yang dikongsi Qusyairi di akaun TikTok miliknya, dia menyatakan adiknya, Muhamad Akmal Hakimi Ishak telah hilang di Mersing, Johor sejak 1 Februari lalu. Dia berkata bahawa adiknya tidak pulang ke rumah selepas mendaki bukit seorang diri di Pulau Mawar, Mersing dan keluarganya telah membuat laporan polis mengenai kejadian ini.

Bercakap kepada media tempatan, Qusyairi berkata ini bukan kali pertama adiknya mendaki seorang diri dan mereka tidak akan putus asa serta terus berdoa agar adiknya pulang secepat mungkin.

Tambah beliau, walaupun SAR dihentikan pada 7 Februari, pencarian diteruskan bersama NGO, penduduk kampung dan imam masjid.

“Ada dunia mistik dan ghaib. Tetapi saya dan keluarga tidak pedulikan sangat, orang lain bebas untuk membuat spekulasi apa sahaja yang mereka mahukan. Dan akhirnya, hanya Tuhan yang tahu kebenarannya.”

Akmal kali terakhir dilihat memakai jaket kuning, kasut kelabu, dan beg galas hitam dengan logo Jeep pada hari kehilangannya. Motosikal Akmal ditemui di Pulau Mawar sekitar jam 12 tengah hari pada 3 Februari.

Pada 8 Februari lalu, pihak polis telah menghentikan usaha mencari dan menyelamat (SAR) penuntut Akmal Hakimi, yang juga seorang penuntut UniKL.

Menurut Ketua Polis Daerah Mersing, Superintendan Abdul Razak Abdullah, SAR berkenaan dihentikan setelah mendapati tiada sebarang kesan atau jejak ditemui di sekitar kawasan pencarian.

“Sepanjang lima hari tempoh pencarian, pelbagai kaedah telah digunakan melibatkan pencarian di darat, laut termasuk di sungai. Kita juga menggunakan dron bagi tujuan mengesan mangsa tetapi sehingga petang semalam (Rabu) tiada sebarang kesan ditemui di lokasi pencarian. Jadi, atas sebab tersebut, kita putuskan SAR ini dihentikan sehingga ada maklumat terbaru diterima,” katanya kepada Sinar Harian pada Rabu.


Keluarga Dibunuh Taliban, Lelaki Ini Mengajar Saya Makna Sabar Yang Sebenar

Kembara ke Afghanistan ini memang cukup bermakna bagi saya, mereka bukan sahaja sangat baik dalam melayan tetamu malah sangat teruja untuk berkongsi cerita.

Kali ini saya terbangkan khas satu kisah yang cukup bermakna dari Afghanistan. Kisah yang cukup hebat dalam memotivasikan diri supaya terus cekal menjalani ujian dalam kehidupan.

Insan yang anda lihat dalam gambar diatas merupakan salah seorang penghulu disebuah kampung di Jalalabad, Afghanistan. Boleh dikatakan dia di antara orang penting di sini. Nama beliau Syed Miran Khan, tetapi di sini orang lebih mengenalinya dengan nama Malik Ghol Miran. (Malik merujuk kepada pangkat).

Seringkali kita dengar Afghanistan negara kurang selamat, daif atau negara perang. Saya tidak nafikan perkara ini, dan dalam masa yang sama saya juga tidak mahu takutkan fikiran anda tentang Afghanistan.

Jujurnya Afghanistan merupakan negara sangat seronok dikunjungi, negara yang penuh dengan orang-orang berhati mulia. Anda mungkin pernah mendengar perkataan ISIS, Daesh dan juga Taliban sebelum ini dan Afghanistan di antara salah satu negara yang biasa terlibat dengan semua pergolakkan ini.

Taliban dan Afghanistan tidak asing lagi didengari, pada mulanya saya sendiri tidak faham apa sebenarnya Taliban dan apa yang mereka mahukan. Saya berpeluang mendengar cerita dari Syed Miran berkongsi tentang pengalaman beliau berhadapan dengan Taliban.

Peristiwa tragis bersama Puak Taliban ini benar-benar menyentuh hati saya. Beliau kehilangan 5 Ahli keluarga, 4 orang anak dan seorang adik lelaki yang sangat dikasihi.

Pada 6 tahun yang lalu anaknya yang merupakan seorang anggota tentara mati ketika berperang dengan taliban, 3 tahun selepas itu 2 lagi anaknya juga menjawat jawatan sebagai tentera mati ketika berhadapan dengan Puak Taliban. Lebih menyedihkan selepas 40 hari kehilangan 2 lagi anak kesayanggannya, adiknya pula mati dibunuh Puak Taliban.

Dan yang terkini, setahun yang lepas seorang lagi anaknya terkoban ketika operasi tempur bersama Puak Taliban.

Semua ini terjadi ketika beliau menetap di Pakistan, kecuali tragedi terakhir pada satu tahun yang lalu sebelum beliau pulang semula ke tanah air pada 3 tahun lepas. Keadaan mendesak memaksa beliau menetap di Pakistan selama 11 tahun, buat pengetahuan anda ramai rakyat Afghanistan menetap di Pakistan disebabkan soal keselamatan.

Kepulangan beliau ke tanah air sekali lagi diuji, di Afghanistan beliau mencari rezeki dengan mengambil upah sebagai pemandu, tetapi 2 bulan yang lalu keretanya pula di curi. Besar sungguh ujian yang beliau hadapai.

Sekarang beliau menggalas tanggungjawab menjaga cucu dan 6 lagi orang anaknya. Menjalani kehidupan di Afghanistan tidak mudah seperti kita di Malaysia, bila difikirkan semula, memang jauh beruntung kita dilahirkan di Malaysia. Demi menyara kos perbelanjaan harian, beliau dibantu 2 orang anak lelakinya yang berkerja sebagai pembantu doktor di hospital di sini.

Namun itu semua masih lagi tidak mencukupi, kuat betul semangat beliau. Bila ditanya bagaimana beliau menghadapi semua ujian ini, hanya satu pesan beliau kepada saya. Sabar, sabar dan sabar.

Kata beliau, tanpa sabar anda tidak mampu hidup di dunia kerana dunia memang penuh dengan pelbagai ujian dan ujian tidak akan berhenti hadir dalam kehidupan.

Ke dua, kuatkan semangat, tolong menolong antara satu sama lain. Ini rahsia hidup bahagia, katanya. Jadi sekarang saya tahu mengapa orang Afghanistan sangat mesra sesama mereka.

Menurut cerita dari kawan-kawan beliau, dahulu beliau kerap juga menagis setiap malam mengenangkan kehilangan orang tersayang, namun mereka dan semua sahabatnya tidak henti-henti memberi sokongan moral.

Melihat kekuatan rohani dan kemesraan yang cukup akrab dari orang Afghanistan buat saya tersentap. Kuat betul semangat mereka dan mereka memang cukup sayang-menyayangi antara satu sama lain.

Semoga kisah ini mampu memberi pengajaran buat kita semua, ini juga menjadi penguat semangat kepada saya apabila berhadapan dengan sesuatu yang boleh melemahkan semangat.

Rasa diuji teruk, ramai lagi orang yang diuji lebih teruk daripada kita. Selalulah lihat kebawah agar tidak terjatuh.  Allah pasti tidak akan menguji hambanya diluar kemampuan hambanya.

Baca juga: 9 Perkara Menarik Tentang Afghanistan Dan Kenapa Anda Patut Travel Ke Sana

LIKE dan FOLLOW Vocket di Facebook serta Instagram


Keluarga Difitnah Dan Dipulau, Lelaki Ini Kongsi Bagaimana Dilayan Bagai Penjenayah Selepas Positif COVID-19

Dengan ratusan kes positif yang dicatatkan setiap hari maka tidak hairanlah jika COVID-19 dikatakan sudah pun berada dalam komuniti kita. Setiap hari, akan ada sahaja individu atau kluster yang diumumkan positif COVID-19 terutama untuk bulan Oktober ini.

Walaupun nama-nama pesakit ini tidak pernah dimaklumkan kepada orang ramai namun masih ada segelintir masyarakat kita yang mengambil pendekatan tidak bertanggungjawab dan menyebarkan maklumat pesakit yang dirahsiakan ini.

Seperti yang berlaku kepada Shakirin Al-Ikram apabila maklumat dirinya berserta keluarganya yang telah ditularkan oleh penduduk setempat apabila beliau disahkan positif COVID-19.

“Tanpa selidik tanpa siasat pasal kes saya tup tup tular di seluruh media sosial. Terkilan dengan penyebar berita yang tak sahih.

“Ada yang kata saya buang gelang ketika keluar dari rumah, ada yang kata polis datang rumah angkut saya. Semua itu nonsense (mengarut),” jelasnya.

Tambah menyedihkan, bukan sahaja maklumat diri dan keluarga disebarkan melalui media sosial dan grup-grup Whatsapp, malah beliau juga menceritakan bagaimana keluarganya turut difitnah dijangkiti wabak berkenaan sedangkan hanya dia seorang sahaja yang disahkan positif.

Perkara itu menurutnya telah memberi kesan yang sangat besar kepada keluarganya terutama kepada anak-anak kecilnya apabila mereka turut menghadapi kesukaran untuk mendapatkan bekalan susu serta pampers di kedai-kedai berhampiran.

“Setiap kecaman dan cemuhan warganet membuatkan keluarga saya terjejas. Anak sulung saya berumur dua tahun empat bulan kehabisan susu dan pampers , anak kedua saya berusia sepuluh bulan pula kehabisan nestum dan pampers .

“Disebabkan anda (warganet) menularkan benda tak sahih ini keluarga saya terjejas tidak boleh membeli barang keperluan harian. Kamu nak keluarga saya mati kelaparan ke?

“Hari-hari nak pesan Grab Food dengan ada cukai lagi. Awak ingat saya mampu nak bayar semua benda itu dengan keadaan saya yang masih di hospital.

“Mana kalian punya sikap prihatin sesama manusia wahai warga Malaysia?” luahnya.

Kejadian penularan maklumat tentang dirinya dan keluarga tambahnya bukan sahaja merisaukan beliau yang ketika itu sedang menerima rawatan di hospital malah turut meruntum hatinya yang sayu memikirkan nasib keluarganya di rumah.

Tidak saja teringat akan nasib yang menimpa anak dan isteri di rumah malah dia juga menjelaskan risau akan nasib kedua ibu bapanya yang menghidap penyakit kronik dalam berhadapan dengan wabak COVID-19 ini.

“Masya-Allah , saya dekat sini (hospital) menangis teringatkan anak bini saya makan apa, minum apa, mandi ke tak?

“Saya fikir mak ayah saya yang ada sakit kronik sampai terjejas tak boleh keluar rumah sebab takut dijangkiti.

“Masya-Allah berat lagi mata memandang berat lagi bahu memikul,” katanya.

Dan perkara ini semuanya berlaku kerana penyebaran maklumat yang tidak sahih mengenai status sebenar diri dan keluarganya oleh warganet yang menggunakan media sosial.

Justeri itu beliau menjelaskan luahannya itu bukanlah untuk mencari populariti tetapi hanya untuk berkongsi akibat dan kesedaran kepada masyarakat mengenai penularan berita yang tidak sahih.

“Masya-Allah. Semoga diberikan hukuman setimpal di padang mahsyar kepada yang menceritakan (perkara) tidak sahih terhadap keluarga saya .

Shakirin merupakan salah seorang pesakit yang dijangkiti COVID-19 daripada Kluster Utama dan menerima keputusan positif pada 13 Oktober lalu.

Susulan daripada keputusan itu, beliau kemudiannya dikuarantin selama lima hari sebelum dibenarkan pulang pada Sabtu 17 Oktober lalu.

Beliau ketika dihubungi The Vocket ketika ini bagaimanapun memberitahu sedang menjalani kuarantin kendiri walaupun telah disahkan bebas daripada jangkitan COVID-19.

Baca juga perkongsian kami mengenai perkembangan semasa COVID-19 melalui pautan di bawah.

Pakar Jangka Gelombang Ketiga COVID-19 Di Malaysia Berlarutan Hingga Tahun Depan

Menteri Pendidikan Jelaskan Mengapa Sekolah Masih Dibuka Walaupun Kes COVID-19 Meningkat

Saintis Dakwa Kumpulan Darah O Lebih Selamat, Kurang Risiko Dijangkiti COVID-19


Keluarga Gucci Berang, Dakwa Filem ‘House Of Gucci’ Satu Penghinaan

Filem House Of Gucci arahan Ridley Scott, yang dibintangi oleh Lady Gaga, Adam Driver dan Al Pacino mendapat kriikan pedas yang pertama dan kritikan ini datang dari keluarga Gucci yang tidak senang dengan cara keluarga mereka digambarkan di dalam filem terbabit. Filem yang sudah mula ditayangkan pada minggu lalu di pawagam seluruh dunia mengisahkan pembunuhan ahli keluarga Maurizio Gucci, yang ditembak mati pada 1995 di pejabatnya di Milan oleh seorang pembunuh upahan yang diupah oleh isterinya, Patrizia Reggiani.

Jeremy Irons, yang memegang watak bapa Rodolfo Gucci, berkata dalam temu bual dengan Reuters bulan ini, cerita keluarga Gucci sangat menarik dan sukar untuk ditolak, sambil menggambarkan bahawa keluarga Gucci sebagai orang yang berani, gila dan ‘sangat Itali’. Namun salah seorang ahli keluarga Aldo Gucci, anak kepada pengasas syarikat Guccio Gucci, sama sekali tidak bersetuju dengan kenyataan pelakon terbabit.

“Walaupun dakwaan bahawa karya itu bertujuan untuk menceritakan ‘kisah sebenar’ keluarga… filem itu menyampaikan naratif yang tidak tepat. Penerbit filem itu tidak cuba untuk berunding dengan waris sebelum menyifatkan Aldo Gucci – presiden syarikat selama 30 tahun – dan ahli keluarga Gucci sebagai samseng yang jahil dan tidak peka dengan dunia di sekeliling mereka. Ini amat menyakitkan dari sudut pandangan manusia dan penghinaan terhadap legasi di mana jenama ini dibina hari ini,” katanya dalam satu kenyataan seperti yang dilaporkan oleh CNA.

Mereka kemudiannya menyentuh isu pada watak Patrizia Reggiani yang dilakonkan oleh Lady Gaga. Di dunia nyata, Patrizia disabitkan bersalah kerana mengupah seorang pembunuh upahan untuk membunuh suaminya Maurizio Gucci. Keluarga Gucci berasa marah dengan filem yang menggambarkannya sebagai “mangsa… yang berjuang untuk bertahan dalam budaya korporat yang maskulin dan macho”, serta kenyataan pelakon filem yang menekankan sudut pandangan ini.

“Sepanjang 70 tahun sebagai perniagaan keluarga, Gucci adalah syarikat inklusif,” kata ahli keluarga dalam satu kenyataan, menonjolkan wanita yang menjadi ketua  pada 1980-an (mengikut tempoh masa dalam filem itu). “Keluarga Gucci sangat menghormati karya nenek moyang mereka, yang memorinya tidak patut dicemari oleh filem yang tidak menggambarkan watak protagonisnya dengan betul.”

Aura Harry Style bantu kempen terbaharu Gucci. Untuk bacaan lanjut, klik pautan di bawah.

Aura Harry Styles Bantu Kempen Terbaru Gucci

Gucci Hadir Dengan Koleksi Bekas Makanan Berharga RM12,895

Gucci Hasilkan Jaket Memancing Yang Dijual Dengan Harga RM7,762


Keluarga Ini Bersenam Bersama Selama 6 Bulan Dan Hasilnya Memang Sangat Awesome

Setiap tahun, pasti anda berazam untuk kurangkan berat badan serta ingin mendapatkan susuk tubuh yang menawan. Selalunya, resolusi tahun baru ini hanya akan bertahan beberapa minggu sahaja dan kemudiannya anda akan gagal dalam misi berkenaan.

Ianya satu tugasan yang memang mencabar namun tidak bagi lelaki ini. Jesse, jurugambar dari China yang berusia 32 tahun nekad untuk mengubah bentuk badannya dan beliau ingin melakukannya bersama seluruh keluarganya bersama. Selama 6 bulan mereka berlatih dan bersenam bersama dan hasilnya memang sangat awesome!

With my families. Welcome my baby Johnny half yea ago with now #fitness #gym #muscle #bodybuilding #sport

A post shared by  小野杰西 @Xyjesse (@xyjesse) on Dec 22, 2017 at 7:45am PST

My family #fitness #gym #muscle #bodybuilding #sport #family

A post shared by  小野杰西 @Xyjesse (@xyjesse) on Jan 3, 2018 at 5:07am PST

Menurut Jesse, bapanya adalah seorang yang suka minum arak dan inilah masanya untuk Jesse membantu bapanya supaya hidup lebih sihat. Jesse menjadikan bapanya sebagai gym buddy apabila pergi bersenam.

Mereka bermula dengan aktiviti jogging secara perlahan-lahan dan kemudiannya ke gym untuk latihan yang lebih berat. Mereka juga turut membuat perbandingan perubahan badan mereka selang 10 hari.

Kini bapanya nyata nampak lebih muda dan fit berbanding 6 bulan lalu. Senaman sudah menjadi sebahagian daripada rutin harian keluarga ini dan menurut Jesse, bapanya kini jadi lebih yakin dan bersemangat dalam menempuh tugasan seharian.

Kalau bapa Jesse yang berusia lewat 50an pun mampu untuk mendapat perut six-pack, apa pula alasan anda?

With my daddy #daddy #fitness #gym #muscle #bodybuilding #sport

A post shared by  小野杰西 @Xyjesse (@xyjesse) on Dec 22, 2017 at 7:47am PST

With my daddy from March to September #daddy #fitness #gym #muscle #bodybuilding #sport

A post shared by  小野杰西 @Xyjesse (@xyjesse) on Dec 22, 2017 at 7:32am PST

父亲节快乐！我和父亲从3月10日开始运动，期待半年后的样子吗？Yes just 60days . Me and my dad. We will be much better after 3 month. Just do it #justdoit #fathersday #fitness #gym #muscle #bodybuilding

A post shared by  小野杰西 @Xyjesse (@xyjesse) on Jun 18, 2017 at 2:04am PDT

Yes.we changed I designed the sweatshirt for us . #fitness #gym #muscle #bodybuilding #sport #daddy

A post shared by  小野杰西 @Xyjesse (@xyjesse) on Jan 3, 2018 at 5:25am PST

We help each other #fitness #gym #muscle #bodybuilding #sport

A post shared by  小野杰西 @Xyjesse (@xyjesse) on Jan 3, 2018 at 5:29am PST

Yes.we did it #fitness #gym #muscle #bodybuilding #sport

A post shared by  小野杰西 @Xyjesse (@xyjesse) on Dec 22, 2017 at 7:54am PST


Keluarga Ini Buktikan Haiwan Buas Juga Boleh Jadi Haiwan Yang Mesra

Pernahkah anda impikan untuk berenang, tidur dan makan dengan haiwan buas?

Keluarga dari Brazil ini telah buktikan mereka boleh jinakkan 7 ekor harimau belang. Bukan itu saja, haiwan itu boleh bergerak bebas dalam rumah termasuk dalam bilik, di dapur dan berenang di kolam renang.

Malahan, anak mereka yang masih bayi juga boleh menunggang harimau itu.

Mari kita saksikan kisah keluarga berani ini.


Keluarga Ini Menyelamatkan Anak Kucing Yang Dibuang Di Tengah Laut

Penderaan terhadap haiwan kian menjadi di kalangan masyarakat kita ini. Sebelum ini, tular di media sosial di mana seekor kucing diwarnakan dengan warna biru oleh individu yang tidak bertanggungjawab.

Baru-baru ini tular di media sosial di mana sebuah keluarga menjadi wira apabila menyelamatkan seekor anak kucing di bawah jambatan Pulau Pinang ketika mereka sedang memancing. Anak kucing tersebut dipercayai dibuang dari atas jambatan ke dalam laut oleh individu yang tidak bertanggungjawab.

Video tular tersebut dikongsikan di laman Facebook oleh laman Penang Kini yang kini telah menerima lebih 45,000 jumlah tontonan.

Menerusi video yang berdurasi 52 saat itu memaparkan seekor anak kucing berenang ke arah keluarga tersebut seakan minta untuk bantuan sebelum diselamatkan anak perakam yang bernama Hakim.

Dapat dilihat di dalam video itu, perakam tersebut turut menzahirkan rasa ketidak puas hatiannya terhadap individu zalim yang sanggup bertindak dengan mencampak kucing ke dalam laut itu. Tindakan sebegitu dilihat tersangatlah melampau.

Rata-rata netizen yang melihat perkongsian tersebut melahirkann rasa syukur dan berterima kasih kepada keluarga tersebut kerana sudi menyelamatkan anak kucing malang itu.

Diharapkan individu yang melakukan perkara kejam ini menerima nasib yang setimpal dengan perbuatan yang dilakukannya itu. Kucing juga merupakan makhluk yang bernyawa dan memerlukan perlindungan dari kita manusia yang berakal ini.

Terdahulu seekor anjing dan kucing dipercayaai disembur pewarna menjadi tular di media sosial. Klik pautan di bawah untuk bacaan lanjut.

Tular Gambar Anjing Dan Kucing Dipercayai Disembur Pewarna Undang Kemarahan Netizen

Lelaki Bunuh Kucing Terima Hukuman Penjara 34 Bulan Dan Denda RM40,000

Saya Geli Pegang Kucing Tapi Rezeki Saya Mencurah-Curah Lepas Lakukan Ini